13 İyul 2018 21:01 (UTC+04:00)\nBakı Dənizkənarı Bulvar İdarəsi, Azərbaycan Gənclər İttifaqı və Azərbaycan Rəqs Assosiasiyasının təşkilatçılığı ilə Dənizkənarı Bulvarda şəhərimizin sakinlərinin və şəhərimizə gələn qonaqların həftə sonlarını daha əyləncəli və daha yararlana biləcəyi bir yay mövsümü olacaq.\nTrend-in məlumatına görə, Azərbaycan Rəqs Assosiasiyası həftə sonları sizin görüşünüzə gəlir. Öz müəllim və tələbə heyətləri eləcə də, ölkəmizdəki bir neçə qruplar və digər ölkədən gəlmə qruplarla “Baku Soul of Art and Dance” festivalını təşkil edib. Bu festivallarda rəqqaslarımız, gənc mügənnilərimiz, artistlərimiz öz çıxışlarını nümayiş etdirirlər, bundan əlavə isə bulvarda açıq dərslər keçirilir. Açıq dərslər müxtəlif növ rəqslərdən ibarət olur. Bu dərslərə isə istəyindən asılı olaraq hər kəs qatıla bilər.\nARA-nın prezidenti və AGİ-nin sədr müavini Əziz Əzizov bildirib: “Bu cür festivalların və açıq dərslərin keçirilməsində başlıca məqsədimiz rəqs üzrə istedadlı gənclərimizi daha da inkişaf etdirmək, onların bu sahəyə olan həvəslərini daha da genişləndirmək, bununla yanaşı şəhərimizə gələn qonaqlarımızı milli rəqslərimizlə daha yaxından tanış etməkdir”.\nArtıq həftə sonları bir neçə konsertlər və açıq dərslər olub. Konsertlərin izləyiciləri isə hər həftə daha da çoxalır. Bu isə ARA-nın kollektivləri və iştirak edən qrupların işlərində daha da həvəsli olmasına səbəb olur.\nKonsert 3-4 saatdan ibarət olur. Bir-birindən fərqli rəqslər və möhtəşəm çıxışlar olur və burada istəyindən asılı olaraq bütün qruplar çıxış edə bilər.\nSiz də həftə sonlarınızı daha əyləncəli və səmərəli keçirmək istəyirsinizsə, konsertlərdə iştirak etməyə və dərslərə qatilmağa tələsin!\naçıq havada rəqs məkanı\nRusiya, Gürcüstan, Türkiyə və İrandan ən güclü komandalar Bakıya gəlir\nMədəniyyət 28 Noyabr 2017 19:36\n"Bakı Çempionatı 2017" keçirilib (FOTO)\nMədəniyyət 16 Fevral 2017 12:36\nAzərbaycan rəqs xadimlərinin ümumi toplantısı keçirilib (FOTO)\nMədəniyyət 27 Sentyabr 2016 14:26


Beren Saatın sirri ortaya çıxdı - foto » Qadınla.Com - Qadınlar Birİncidir!\nTarix: 30-03-2016, 12:08\nMüğənni Kənan Doğulu ilə 2014-cü ildə ailə quran aktrisa Beren Saatın süni mayalanma (elmi adı "İn Vitro") etdiyi ortaya çıxıb.\nKeçən il hamilə olduğu haqda xəbərləri təkzib edən Berenin daha sonra süni mayalanma üçün müalicəyə başladığı yazılmışdı.\nBugünlərdə isə media aktrisanın xəstəxana qeydiyyat sənədlərini ortaya çıxarıb. "Beren Saat Doğulu" adıyla qeydiyyatdan keçən sənətçi 2015-ci ilin fevralın 23-də müalicəyə başlayıb, fevralın 26-da isə müayinə üçün yenidən xəstəxanaya gedib. İlk mərhələdə uğursuz olan aktrisa "Kösəm Sultan" serialının başlaması ilə ana olmağı təxirə salıb.\nSerialı çəkən şirkətdən "Sənin hamilə qalmağın işimizi çətinləşdirər" xəbərdarlığından sonra Beren həyat yoldaşı Kənanla məsləhətləşərək müalicəni finaldan sonraya saxlayıb.\nmende deyirem goren ne olub\n4 aprel 2016 23:26\nƏslində o sənədlərin hamısının məxfi saxlanılmasına xetexana rəhbərliyi yazılı surətdə söz verir.belə açıb tökməyə heç cürə haqqı yoxdur.birdəki nə dəxli var.ana olmaq istəyir təbii yolla olmur belə olur kimə nə dəxliyatı varki.mediya artıq çox ağın cixarib\n1 aprel 2016 09:05\nkinoya gore usaqdan imtina edirler\n31 mart 2016 01:29\nbunda ne varki niye bu qədər şişirdirlər anlamadınnmm\n30 mart 2016 23:13\nmencede yersizdi ozel weylere burnunu soxmamalidilar\n-Dogru qebul etmedim bu hereketi!\n30 mart 2016 21:15\nBunu millete numaiw etdirmeyin ne menasi var bilmedimHec bir xestexananin haqqi catmir kiminse adini hallandirmaqaBunu millete numaiw etdirmeyin ne menasi var bilmedimHec bir xestexananin haqqi catmir kiminse adini hallandirmaqa\n30 mart 2016 21:02\nmencede burda boyudecek bir sey yoxdu o ana olmag ucun bunu edib\n30 mart 2016 19:13\nana olmaq ucun edib\n30 mart 2016 18:11\nBu media nümayəndələri lap ağın çızarıb. Sizə nə qalıb camaatın şəxsi həyatı. Bəlkə biri uşağa qala bilmir, xəstədi ya sonsuzdu sizə nə var. Düzgün deyil. Mən olsam məhkəməyə verərdim görərdilər nə var nə yox.\nHeç doğru hərəkət deyil.Bəlli ki bir problemi var.Lap problemi yoxdu belə kefi belə istəyir.Onu niyə camaata car çəkirlər? Heç doğru deyil heç.\n30 mart 2016 16:58\nAllah her kese ana olmavi gismet elesin.. Mence boyudecek birsey yoxdu...\n30 mart 2016 16:16\noonlari mehkemeye vermek lazimdi\nAllah hamiya ana olmagi nesib elesin nedensi indiki qadinlarin hamisi prablemlidir Allah hec kimden bu gozel hissi mehrum etmesin\n30 mart 2016 15:34\nBunlarin yerine olsam o xestexanani mehkemeye vererdim,ustelik tezminatda alardim.\n30 mart 2016 14:29\nAna olmag hər qadının arzusudur.\nMedyaninda isi gucu qurtaribe edib sexsi heyatidir size ne. Hec o qadinin psixologiyasini dusundunuzmu bunlari acib tokerken.\n30 mart 2016 13:21\nburda ne varki uwaq istiyirde\nBunu bilirdim,ana olmagi seriala göre texire saldugini.Insaallah finaldan sonra hamile qalar.\n30 mart 2016 12:25\nHər bir qadın kimi o da ana olmaq istəyir bundan təbii nə ola bilər ki, əgər ana olmaq bu yolla baş verəcəksə elə də problem sayılmamalıdır.


Erməni terrorçuya Xocavənddə heykəl qoydular\n27 yan 2021, 12:38\nQarabağdakı separatçı rejim Xocavənd şəhərində erməni terrorçu Qaregin Njdeyə heykəl qoyublar.\nMəlumatda bildirilir ki, Njdenin heykəli müharibədən əvvəl – bu ilin əvvəlində hazırlanıb. Heykəlin sentyabr ayında açılışını keçirməyi planlaşdırsalar da, müharibə səbəbindən təxirə salınıb.\nQeyd olunur ki, heykəli “Ferzit” tikinti şirkətinin sifarişi və maddi dəstəyilə heykəltaraş Armen Petrosyan hazırlayıb.\nNjde həmçinin Vedibasar və Göyçə mahalında azərbaycanlı əhaliyə qarşı qırğınlar törədir. Njdenin dəstələri 1920-ci ildə Azərbaycan Xalq Cümhuriyyətinin ordusu ilə döyüşlərdə iştirak edir. Ən gərgin döyüşlər 1920-ci ilin mart ayında gedir. Azərbaycan Sovet Rusiyası tərəfindən işğal edildikdən sonra, Njde sovet ordusunun hərbi birləşmələri ilə də döyüşlər aparır. 25 dekabr 1920-ci ildə Njde və silahdaşları Zəngəzurda "Dağlıq Erməni Respublikası"nın yaradılmasını elan edirlər. 1921-ci ilin fevralında Ermənistanda kommunistlərə qarşı yönəlmiş üsyan, Qırmızı Ordunun əsas qüvvələrini İrəvan üzərinə göndərməyə vadar edir. Bütün bu zaman ərzində Njdenin başçılıq etdiyi silahlı erməni dəstələriQarabağ və Naxçıvanda yaşayan azərbaycanlı əhalinin kütləvi qətllərini törədir.\n25 fev 2021, 01:44 198\n25 fev 2021, 00:46 306\n24 fev 2021, 15:08 534\n24 fev 2021, 13:18 630


“Ermənilər İrəvan, Zəngəzur və Qarabağda bizə məxsus bütün dini abidələrimizi, ziyarətgah və məscidlərimizi eləcə də, qəbirstanlıqlarımızı dağıdıblar”\n“Ermənilər İrəvan, Zəngəzur və Qarabağda bizə məxsus bütün dini abidələrimizi, ziyarətgah və məscidlərimizi eləcə də, qəbirstanlıqlarımızı dağıdıblar” Siyasət\n11 Sentyabr 15:36\nMillət vəkili: “Sərgilədikləri bu əməllər onların fəaliyyətində artıq xarakterik hal alıb”\nBildiyiniz kimi, ermənilər UNESCO-da davamlı olaraq Naxçıvanda erməni xaçqarlarının dağıdılması ilə bağlı məsələ qaldırırlar. Bu günlərdə bu məsələni bir daha qaldırmağa çalışırlar. Ermənilərin Naxçıvanla bağlı irəli sürdüyü iddialar absurd və əsassızdır.\nBunu Milli Məclisin deputatı Ceyhun Məmmədov deyib.\nDeputatın sözlərinə görə, qeyd etmək lazımdır ki, Azərbaycan abidələrinə qarşı bu cür hörmətsiz münasibət sərgiləyən elə ermənilərin özləridir:\n“Ermənilər İrəvan, Zəngəzur və Qarabağda bizə məxsus bütün dini abidələrimizi, ziyarətgah və məscidlərimizi eləcə də, qəbirstanlıqlarımızı dağıdıblar. Sərgilədikləri bu əməllər Ermənistanın fəaliyyətində artıq xarakterik hal alıb.\nBizə məxsus olan tarixi abidələri, ziyarətgah və məscidləri, məzarlıqları dağıtmaq Ermənistanın vandalizm siyasətinin tərkib hissəsidir. Bu torpaqlarda yerləşən yüzlərlə əhəmiyyətli abidələrimizi ermənilər yerlə yeksan ediblər. Bütün bunlar bir daha sübut edir ki, vəhşilik və vandalizm Ermənistanın həyata keçirdiyi siyasətdə prioritet mövqeyə malikdir.\nBiz Ermənistanın həyata keçirdiyi siyasətində davamlı olaraq Azərbaycan Respublikasına məxsus tarixi abidələrin adlarının dəyişdirilməsi, tanınmış Azərbaycan ziyalılarının, azərbaycanlı şair və yazıçıların ev muzeylərinin yerləşdiyi tarixi binalarının dağıdılması, muzeylərimizin yerlə yeksan edilməsi və bu kimi vəhşiliklərin şahidi oluruq. Bu cür hərəkətlər törətmək Ermənistan üçün artıq xarakterik hal almışdır və davamlı olaraq bu cür vəhşicəsinə yanaşmalar sərgiləyirlər. Onların bu cür hərəkətlərinin sayı yüzlərlə, hətta minlərlədir.\nBununla bağlı onu da qeyd etmək lazımdır ki, zaman-zaman Ermənistanın vətəndaşları, hüquq müdafiəçiləri, eləcə də ayrı-ayrı tərəfdarları ermənilərin sərgilədikləri bu hərəkətlərlə bağlı videolar, şəkillər və məlumatlar paylaşırlar. Biz komissiya yaradaraq Ermənistanın ərazisindəki tarixi abidələrimizə baxış keçirsək görərik ki, burada ermənilər daha çox dağıntı törətmiş, talanlar etmiş və Azərbaycana məxsus tarixi abidələrə qarşı daha çox hörmətsiz münasibətlər sərgiləyiblər.\nOna görə də bir daha qeyd etmək istəyirəm ki, bu və bu kimi fikirlər əsassızdır və biz bununla bağlı davamlı olaraq həm beynəlxalq müstəvidə, həm də xaricdə təbliğat işini gücləndirməliyik. Xarici İşlər Nazirliyi, Diaspora Komitəsi, eləcə də xaricdə yaşayan azərbaycanlılar bu istiqamətdə davamlı fəaliyyət göstərib erməniləri ifşa edərək bütün dünyaya göstərməliyik ki, bu vandalizm və vəhşilikləri törədən məhz ermənilərdir. Azərbaycan Respublikasında Bakının mərkəzində yerləşən erməni kilsəsi və oradakı 5000-ə yaxın ədəbiyyat bizim dövlətimiz tərəfindən mühafizə edilərək qorunur və dövlətimiz onları himayə edir.\nAmma İrəvana yaxud Qarabağa baxış keçirsək, nəinki bizim, hətta oradakı alban abidələrinin də yerlə yeksan edildiyini görərik, dağıda bilmədiklərinin bir hissəsini özününküləşdirib, bir hissəsini isə özləri ilə Ermənistanın müxtəlif ərazilərinə köçürüblər. Bu hadisələr bir daha sübut edir ki, bu cür vəhşilikləri törədən ermənilərdir. Dünya ictimaiyyətinin onların törətdikləri hərəkətlərə biganə qalması ermənilərə yeni cinayətləri törətmək üçün əlavə imkanlar yaradır və ermənilər bu hərəkətlərini bu gün də davam etdirirlər. Əlbəttə, bu yolverilməzdir və beynəlxalq hüquqa, Haaqa konvensiyasına və beynəlxalq konvensiyalara tamamilə ziddir”.\nAzərbaycan Ordusunun uğurlu əks-hücumu Ermənistanda sosial-iqtisadi, siyasi böhranı daha da dərinləşdirib Siyasət\nSəfir: Azərbaycan Ordusu torpaqlarımızın azadlığı uğrunda mübarizə aparır Siyasət


Namazın Kodları | Namaz, dua, zikr | Kayzen\n30 aprel 2011, 05:05\nBütün ibadətlərin tacı olan namaz simvollar mənzuməsidir. Namazın simvolları haqqında nə qədər danışsaq da deyiləcək söz bitməz. Lakin biz burada namazın rukunları, onların simvollaşdırdığı həqiqətlər haqqında bir neçə söz demək istəyirik:\n1.Başlanğıc təkbiri: Allahu Əkbərkəlməsində ifadə olunan təkbir, Allahı hər cür nisbətdən təmizlənmiş olaraq böyük, ən böyük, yeganə böyük kimi anlamaq və bilməkdir. İnsan təkbir gətirərkən dünyasını əllərinin tərsi ilə arxaya itələyər. Önündə sadəcə Rəbbinə uzanan bir yol qalar. O yol sıratı müstəqimdir.\n2. Qiyam: Allaha duyulan ehtiramı simvollaşdırır. Qiyam, ayağa qalxmaq, ayaqda durmaq, dik dayanmaqdır. Qiyam kəlməyi tövhidin ilk yarısıdır. La ilahə illallahın qulluq edilməyə layiq heç bir varlıq yoxdur mənasını verən "la ilahə" hissəsini təmsil edir. Bu şirkə, küfrə, üsyana, tüğyana qarşı olan qiyamdır. Namazın hər qiyamı da belədir. Mömin qiyamda dağları təmsil edər. Dağlar təpələrindən bəslənərlər. Onları bəsləyən rəhmət buludlardan enər.\n3. Qiraət: Quranın namaza daşınmasıdır. Namaz vəhyin bədənidir, vəhy namazın ruhudur. Qiraəti tilavətdən ayıran şey mənadır. Oxuyanın anlamaq cəhdi tilavəti qiraətə çevirər. Məqsəd yaşamaqdır. Anlamadan yaşanılmaz. Qiraətin qəlbi Fatihədir. Fatihə, Rəsulullahın hədisində də deyildiyi kimi "Allah ilə qulun dialoqu"nu təmsil edər. Yəni Fatihə, namazı Allahla qul arasındakı söhbətə çevirər. Bunun üçün Fatihəsiz namaz, namaz deyil. Qiyam dağları təmsil etdiyi kimi qiraət də, möminin qəlbini bəsləyən rəhmət buludunu təmsil edir. Çünki vəhy rəhmətdir. Vəhy eyni zamanda qiyamın xəbərçisidir [beyyinat].\n4. Ruku: Ehtiramla boyun əyməyi ifadə edir. Qiyamdakı ehtiramın sonrakı mərhələsidir. Ruku tək başına ictimai təslimiyyəti, Səcdə isə fərdi təslimiyyəti ifadə edir. Çünki "Ruku edənlərlə birlikdə ruku et!" ayəsi var, lakin "Səcdə edənlərlə birlikdə səcdə et!" ayəsi yoxdur. Ruku, qiyam ilə səcdə arasında bir dayanacaqdır. Rukuda qul dörd ayaq üzərində yürüyən bütün canlıları təmsil edər. Bu yönü ilə namaz, insanın varlığı təmsil edərək Allahın hüzuruna çıxaraq verdiyi xəlifəlik hesabatıdır. Ruku səcdə ilə birlikdə la ilahə illallahın ikinci yarısı olan qulluq edilməyə layiq yalnız Allah var mənasındakı illallahı təmsil edir. Ruku həmdin bədən dilinə əks olunmasıdır. Onun üçün Rukudan qalxan qul, "Allah həmd edəni eşidər" deyir. Allah Rəsulu camaata namaz qıldırarkən bu cümləni söyləmiş, bunun üzərinə Rəsulullahın ardında ilk dəfə namaz qılan bir bədəvi, "madam ki, eşidir o zaman mən də Ona həmd edim düşüncəsi ilə: "Ən gözəl, sonsuz, ən mübarək həmd Ona olsun; göylər və yerlər dolusu həmd Ona olsun!..." deyə yüksək səslə həmd etməyə başlayar. Allah Rəsulu namazdan sonra "o qardaşınızın sözlərini yerə düşməyə qoymamaq üçün səmadan mələklərin hücum etdiyini gördüm" buyurmuş və o bədəvinin həmd sözlərini özü də namazlarına daşımışdır.\n5. Səcdə: Ehtiramın son nöqtəsini və zirvəsini təmsil edir. Huşu duyan qəlb əvvəl sahibini ayağa qaldırar, sonra boyun əydirər, ən sonunda səcdəyə vardırar. Səcdə insanın Allah qarşısındakı qulluğunu təmsil edir. Səcdə insanın insanlığını Allahın hüzurunda yerə qoymasıdır. İnsanlığımızı təmsil edən alınımızı Allahın hüzurunda yerə qoymağımız, insanlığımızı borclu olduğumuz Rəbbə şükr nişanəsidir. Səcdə Allaha qurban olmaqdır. "Səcdə et və yaxınlaş" [Ələq 96/19] ayəsi bunu ifadə edir. Səcdə ana qarınındakı saf hala dönməkdir. Ona görə səcdədəki duruş dölün ana qarınındakı duruşuna bənzəyir.\n6. Oturmaq Oturuş, yolçuluğun sonunu təmsil edir. Bu Namazın içində duanın ən çox olduğu hissəsidir. Dua yalnız ibadətlərin beyni deyil, namazın da beynidir. Salam mirac yolçuluğunun sonunu təmsil edir. Sağınız və solunuzdakı bütün varlığı salamlayaraq, varlığı təmsil edərək bu miracı bitirdiyinizi söyləmiş olursunuz. Namaz təslimiyyətinizin əlaməti, salam və salamatlıq təslimiyyətinizin mükafatı, təslimiyyətiniz İslamınızın əlamətidir. Salam verməklə, təslimiyyətinizin mükafatını bütün varlıqlarla paylaşmış olursunuz.


Onu mən öldürdüm\n08:30 27 Dekabr 2014 282 dəfə oxunub\nHamlet Kazımoğlunun “Sevgilim anamtək yalvardı mənə” adlı bir şeiri var. Təzə oxuyanda məhz həmin misra heç cür mənə çatmırdı. Emosionallığıma salıb bunu onun özünə də demişdim. Müəllif də çaş-baş qalmışdı. O da mənim bu misranı niyə anlamadığımı anlamırdı.\nSonralar Borçalı ləhcəsiylə tanış oldum, “yalvarmaq” sözünün o tərəflərdə ədəbi dildən tamamilə fərqli mənada işləndiyini bildim. Onlar yalvarmaq əzizləməyə deyirlər. Özü də bu sözü çox işlətdiklərindən ona ədəbi dildəki “əzizləmək” sözündən daha dolğun, daha şirin anlam yükləyiblər. Məsələn belə: “Ana balasına yalvardı”. Bunları anlayanda Hamletin həmin misrasının gözəlliyi mənə çatdı. Amma artıq müəllif sağ deyildi və mən ondan üzr istəyə bilməzdim.\nBax ədəbiyyat budu. Ən azı onu yaradandan çox yaşayır. Ən azı.\nSon vaxtlar ortalıqda bir sual dolaşır: “Seir ölübmü?”\nİlk dəfə bu sualı Azadlıq radiosunda müzakirə edəndə mən tamamilə ciddi cavab vermişdim:\n“Hələ on altıncı əsrdə Füzuli deyirdi ki, bir dövrdəyəm ki, nəzm olub xar”. Bəli, mənim cavabım belə etimoloji, filoloji bir cümlə ilə başlayırdı.\nBir il sonra o sualı mənə bir saytda müsahibə zamanı yenidən verdilər. Artıq bu dəfə yarıciddi, yarızarafat cavab verdiyimi xatırlayıram. Sonra bir müddət sonra yenə, yenə. Sonuncu dəfə hiss elədim ki, artıq bu sualın cavab veriləsi heç on faiz də ciddiyyəti qalmayıb. Əgər bu sualı kəşf edən adam özünü çoxbilmiş, irəligetmiş, nə bilim saqqalıçıxmış, bığıbitmiş hesab edib, qarşı tərəfi pis vəziyyətdə qoymaq istəyirdisə, indi çərxi-fələk tərsinə dövran eləyirdi. Pas qarşı tərəfə keçmişdi. İndi bu sualla əməlli-başlı məzələnmək olardı.\n“Əlbəttə, ili də çıxıb. Sizin hələ xəbəriniz yoxdu?”\n“Doğrudanmı şeir ölüb?”\n“Bəli, ölüb. Onu mən öldürdüm!”\nBir sual ki üç ildən artıqdı, ortalıqda fırlanır və özünə fərli bir cavab tapa bilməyib, deməli, o ölüb. Özü də bizim kimi şeirlə yatıb-duran, səhər yeməyini, şamı, naharı nəzmlə edən, arağını şeirlə içib, dərmanını poema ilə atanların məmləkətində bu sualın kitabının bağlanması təbiidi. Bir “ölü”nün ki üç ildi, öldüyü sübut oluna bilmir, deməli, o yaşayır.\nOna görə də ədəbiyyat tarixini töküşdürüb, ədəbiyyat nəzəriyyəsini qarışdırıb fəlsəfi cavab axtarmağa gərək yoxdu. Mənim yuxarıda gətirdiyim misal o süni sualın ən təbii cavabıdı. Həqiqətin ən sadə halı.\nYəni ki, narahat olmayın, şeir bizi öldürməmiş ölən deyil. Ən azı.


Rusiyalı opera ustamız - Vasili Nikolski\nSon Yenilənmə : 2019-02-18 06:34:00\nBaxış sayı : 2142\nAzərbaycanın görkəmli opera ifaçılarından biri olan Vasili Alekseyeviç Nikolskinin səhnəyə gəlişi bir çox vokal ustaları kimi sovetləşmədən öncəyə təsadüf etmişdir.\nO, 1882-ci ildə Rusiyanın Vladimir quberniyasının Şuya adlı vilayət şəhərində, kiçik qulluqçu ailəsində doğulmuşdu.1898-ci ildə üçillik şəhər peşə məktəbini bitirdikdən sonra dəmiryolu idarəsində əvvəlcə teleqrafçı, daha sonra katib vəzifələrində işləyir. Vasili Alekseyeviçinən böyük arzusu mühəndis olmaq idi. Ancaq bir təsadüf nəticəsində V.A.Nikolskinin gözəl səsə malik olduğu üzə çıxır. Onun səsini dinləyən məşhur bəstəkar və dirijor Mixail Mixailoviç İppolitov-İvanov gənc Vasiliyə sənədlərini özünün professoru olduğu Moskva Konservatoriyasına verməsini məsələhət görür.\nVasili Nikolski eyni vaxtda hər iki ali məktəbə - Ali Texniki Peşə Məktəbinə və Moskva Konservatoriyasınaqəbul olur. Ancaq sonradan inqilabi solçu dərnəklərin işində iştirak etdiyi üçün Ali Texniki Peşə Məktəbindən qovulur. Moskva Konservatoriyasında isəprofessor M.M. İppolitov-İvanovun həyat yoldaşı professor Varvara Mixailovna Zarudnayanın vokal sinifində təhsilini davam etdirir.\nKonservatoriyanı müvəffəqiyyətlə bitirdikdən sonragənc istedada Moskva operasında işləməyi məsləhət görürlər. Moskva Xalq Evi (Moskva operası belədə adlanırdı) səhnəsində uğurlu debütündən sonra bir neçə mövsüm imperiyanın ən güclü opera teatrlarında – Odessa, Kiyev, Tiflis, Yekatrinburq səhnələrində çalışan Vasili Nikolski bir çox görkəmli rejissor, dirijor və vokalçılardan opera sənətinin incəlikləriniöyrənir. Öz üzərindəhər daim yorulmadan çalışan V.A.Nikolski bu müddət ərzində (1908 – 1919) İvan Susanin, Borus Qodunov, Qalitski, Mefistofel, Dodon, Qoçubey, Sen-Bra, Don Bazilio, Nilokanta kimi 80-dən artıq möhtəşəm partiyaların mahir ifaçısına çevrilir.\nOpera janrı Bakı əhalisinin musiqi zövqünə heç vaxt yad olmamışdır. Bu səbəbdəndir ki, kütlənin opera sənətinəolan marağı onun parlaq gələcəyindən xəbər verirdi. Ümumiyyətlə, XIX əsrin sonlarından başlayaraq Bakının qaynar həyatında teatrın öz yeri vardı. Şəhərə təşrif buyuran truppalar və artistlər sakinlərin musiqili tamaşalara münasibətindən çox razı qalırdılar. Qeyd etmək lazımdır ki, Bakı səhnəsində bir çox səs ustaları, o cümlədən, Fyodor Şalyapin, Nikolay Fiqner, Yevgeniya Mravina, Anton Sekar-Rojinski, Aleksandr Uluxanov kimi opera dahiləriçıxış etmişlər.\nBu ustalardan biri olan Vasili Nikolski 1919-cu ilin sonlarında Bakıya gəlir. O, Azərbaycan Demokratik Respublikası höküməti tərəfindən təsis olunmuş Dövlət Teatrının səhnəsində oynanılan opera tamaşalarındapartiyalarla çıxış edir. Kifayət qədər sanballı səhnə təcrübəsinə malik olan rus vokal ifaçısı respublikanın sovetləşməsindən sonra burada qalıb işləməyi qərara alır. Sonralar məhz, onun simasında Bakı operası möhtəşəm səhnə ustası, görkəmli vokalçı və dramatik obrazların parlaq yaradıcısını tapmışdı.\n1923-cü ildə milli opera səhnəsində ilk dəfə fransız bəstəkarı Kleman Leo Delibin məşhur “Lakme” operası Azərbaycan dilində oynanılır. Tamaşada Vasili Nikolski ona heçdə yad olmayan Nilokanta partiyasını ifa edir. Çıxış uğurlu alınır və bu ifadan sonra istedadlı səs ustası Azərbaycanca səhnəyə qoyulan bir çox opera tamaşalarında iştirak edir. Onun Bakı teatrının səhnəsində Reynqold Qliyerin “Şahsənəm” (Bəhram bəy), Üzeyir Hacıbəyovun “Koroğlu” (İbrahim xan), Müslüm Maqomayevin “Nərgiz” və “Şah İsmayıl” (Həsən kişi və Aslan şah) kimi operalarında ifa etdiyi Azərbaycanca partiyalar hər dəfə tamaşaçılar tərəfindən böyük rəğbətlə qarşılanır. Azərbaycan incəsənətini bütün ittifaqda layiqincə təmsil edən Vasili Alekseyeviç Nikolski 1938-ci ildə Moskvada keçirilən Azərbaycan incəsənəti ongünlüyündə də iştirak etmişdir.Onu da qeyd etmək istərdik ki, dövlət tərəfindən müxtəlif orden və medallar ilə təltif olunmuş Vasili Alekseyeviç Nikolski hələ 1934-cü ildə Azərbaycan SSR xalq artisti fəxri adına layiq görülmüşdü.\nYüksək tembrli geniş səs diapazonuna sahib olan V. Nikolski keçən əsrin 20-ci və 30-cu illərində formalaşmaqda olan Azərbaycan operasının əvəzolunmaz səs ifaçılarından bir idi. Təxminən otuz il ərzində qırxa yaxın partiyanı ifa edən görkəmli vokalçı milli səhnəmizin Bülbül, Şövkət Məmmədova, Hüseynqulu Sarabski, Sona Hacıyeva, Fatma Muxtarova, Hüseynağa Hacıbababəyov, Həqiqət Rzayeva, Məhəmmədhənifə Terequlov kimi bir sıra ustad sənətkarlar ilə çiyin-çiyinə çalışmışdı.\nVasili Alekseyeviçin vokal yaradıcılığında pedaqoji fəaliyyətin özünə məxsus yeri olmuşdur. Görkəmli opera ustasının zəngin səhnə təcrübəsindən yararlanmaq üçün konservatoriyaya yenicə rektor təyin olunmuş dahi bəstəkar Üzeyir Hacıbəyov onu vokal kafedrasına işləməyə dəvət edir.\nV.Nikolski 23 il ərzində (1939-1962) bu musiqi məbədində əvvəlcə məsləhətçi, daha sonra müəllim olaraq çalışmışdır.\nBir çox sənət adamı kimi Vasili Nikolskinin də ailəsində onun yolunu davam etdirən bir övladı vardı. Olqa Vasilyevna Nikolskaya 1940-cı ildə Azərbaycan Dövlət Konservatoriyasının bəstəkarlıq sinifini bitirmişdir. Üzeyir Hacıbəyov və Boris Zeydman kimi dövrünün musiqi bilicilərindən bəstəkarlıq sənətinin sirlərini öyrənmiş O.Nikolskaya çoxlu simfonik əsərlərin, mahnı və romansların müəllifi olmuşdur. O, bir sıra rus-sovet şairləri ilə yanaşı Azərbaycan klassiklərindən Nizami Gəncəvi, Məhəmməd Füzuli və Molla Pənah Vaqifin də yaradıcılığına müraciət edərək müxtəlif musiqi nümunələri yaratmışdır. Bülbül adına Musiqi Məktəbinin müəllimi işləmiş Olqa Nikolskaya 1964-cü ildə Azərbaycan SSR əməkdar incəsənət xadimi adına layiq görülmüşdür.\nÖmrünün yarım əsrdən çox bir dövrünü Azərbaycan və sovet vokal sənətinin inkişafına həsr etmiş Vasili Alekseyeviç Nikolski 3 aprel 1967-ci ildə Bakı şəhərində vəfat etmişdir.\nAzərbaycan incəsənətinin inkişafında xidmətləri olmuş Nikolskilərin həyat və yaradıcılığına aid sənədlərin bir qismi Salman Mümtaz adına Dövlət Ədəbiyyat və İncəsənət Arxivində qorunmaqdadır.\nMəqalədə 49 və 262 nömrəli fondların sənədlərindən istifadə olunmuşdur.


Cəmiyyət – Səhifə 10 – Mediaktiv.az\nHome / Cəmiyyət (page 10)\nMəlumat verildiyi kimi, Azərbaycan Respublikası Xarici İşlər Nazirliyinin (XİN) bəzi vəzifəli şəxslərinin öz səlahiyyətlərindən qəsdən qulluq mənafeyinə zidd olaraq istifadə edib dövlətin qanunla qorunan mənafelərinə mühüm zərər vuran çoxsaylı qanunazidd əməllərə yol vermələri ilə bağlı Dövlət Təhlükəsizliyi Xidmətinə (DTX) daxil olmuş məlumatlar əsasında istintaq-əməliyyat tədbirləri həyata keçirilib. MediAktiv.az DTX-nin rəsmi …\nBakıda marketlərdə polsi nəzarəti gücləndirilib. MediAktiv.az-ın məlumatına görə, ərzaq mağazalarında polis postları quraşdırılıb. Polis əməkdaşları ticarət mərkəzlərinə müştərilərin qoruyucu maskasız daxil olmasını qadağan edib. Həmçinin mağazaya daxil olan müştərinin ilk öncə hərarəti ölçülür, hərarəti olan müştəri mağazaya buraxılmır. Proses paytaxtın bütün ərzaq mağazalarında və alış-veriş yerlərində həyata keçirilir. Qeyd edək …\nTibbi Ərazi Bölmələrini İdarəetmə Birliyi (TƏBİB) Azərbaycanda koronavirusla bağlı iyulun 5-nə olan statistik göstəriciləri açıqlayıb. MediAktiv.az xəbər verir ki, məlumatda bu gün ərzində Azərbaycanda koronavirusla bağlı 6 722 test edildiyi bildirilib. Qeyd olunub ki, ölkə ərazisində indiyə qədər 509 811 test aparılıb. Aktiv xəstə sayı 8 332 nəfərdir, onlardan 348 …\nMəlum olduğu kimi, “Xüsusi karantin rejiminin sərtləşdirilməsi ilə bağlı əlavə tədbirlər barədə” Azərbaycan Respublikası Nazirlər Kabinetinin 2020-ci il 19 iyun tarixli 208 nömrəli Qərarı ilə ölkə ərazisində fəaliyyətinə icazə verilmiş iş və xidmət sahələri müəyyən edilib. Həmin sahələrdə çalışan işçilərin işə çıxması üçün icazələrin verilməsi Nazirlər Kabinetinin müvafiq Qərarı ilə …\nSosial şəbəkələrin dünya üzrə istifadəçi fəallığı açıqlanıb. MediAktiv.az bildirir ki, bu haqda “Golabl Stats” analitik şirkəti məlumat yayıb. Məlumata görə, iyun ayı ərzində Feysbuk istifadəçilərinin fəallığı 74,02%, İnstaqram istifadəçilərinin 1,2%, YouTube-da 4,98%, Tvitter sosial şəbəkəsində 6,48% istifadəçi fəallığı qeydə alınıb. Sosial şəbəkələrin Azərbaycan üzrə istifadəçi fəallığına gəlincə isə ötən ay ərzində …\nTürkiyə koronavirus pandemiyasının yayılmasından bu günə qədər yüzə yaxın ölkəyə tibbi ləvazimat köməkliyi göstərib və bu çərçivədə qoruyucu ləvazimat ilə dərman preparatları göndərib. Bu barədə MediAktiv.az-a Türkiyənin Azərbaycandakı səfiriliyindən bildirilib. Bu gün də Türkiyə Azərbaycana 30 ədəd ventilyator, 55.000 ədəd kombinezon, 50.000 ədəd N95 maska, 100.000 ədəd cərrahi maska, 5.000 …\nErmənistan hakimiyyəti özünün təşkil etdiyi oyuncaq qurumun pərdəsi altından Azərbaycana qarşı yenidən ərazi iddiaları ilə çıxış edir. Bu, Azərbaycanın beynəlxalq səviyyədə tanınmış ərazilərinin təxminən 1/5 hissəsini təşkil edən Dağlıq Qarabağ bölgəsi və ona bitişik yeddi rayonun hələ də Ermənistanın işğalı altında olması fonunda baş verir. MediAktiv.az-ın məluamtına görə, bu barədə …\nicaze.e-gov.az portalında bir sıra icazələr ləğv edilib Xüsusi karantin rejiminin sərtləşdirilməsi ilə bağlı əlavə tədbirlər barədə Azərbaycan Respublikası Nazirlər Kabinetinin 2020-ci il 19 iyun tarixli 208 nömrəli Qərarında dəyişiklik edilməsi haqqında Qərara əsasən fəaliyyətinə icazə verilmiş sahələrdəki işçilərin 50 faizinin işə çıxmasına icazə verilir. Bunu MediAktiv.az-a açıqlamasında Prezident yanında Vətəndaşlara …\nBu ilin üçüncü yarımkölgəli Ay tutulması hadisəsi Bakı vaxtı ilə saat 09:52 sona çatıb. AMEA-nın Nəsirəddin Tusi adına Şamaxı Astrofizika Rəsədxanasından APA-ya verilən məlumata görə, tutulma maksimumu Bakı vaxtı ilə saat 08:31 müşahidə olunub. Bu təbiət hadisəsini Cənub/Qərbi Avropa, Afrikanın çox hissəsi, Şimali Amerikanın çox hissəsi, Cənubi Amerika, Sakit, Atlantik …\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan Elektron Hökumətin İnkişafı Mərkəzi və Daxili İşlər Nazirliyinin birgə ərsəyə gətirdiyi 8103 SMS icazə sistemi 2020-ci il 5 iyul saat 06:00-dan 20 iyul saat 06:00-dək Mingəçevir, Goranboy və Göygöl şəhərləri, Bərdə, Samux, Siyəzən, Şəki və Xaçmaz …


““Quran”da erkən nikaha işarə yoxdur” - Dinşünas alim “mollaları” İFŞA ETDİ » davam.az - BÜTÖV AZƏRBAYCAN ADINA!\n04.09.2019 [11:04] - Xəbərlər, İslam dini\n“Erkən nikah tərəfdarları, yəni azyaşlıların nikaha daxil olmasına haqq qazandırmaq istəyənlər bəraətləri üçün yanlış dini yozumlara üz tuturlar. Spekyulativ fikir ümumilikdə belədir ki, guya dinimiz qızlar üçün konkret yaş dövrünü deyil, həddi-büluğ ("özünü fizioloyi olaraq tanıma") yaşını əsas götürür. Bu, 12 yaş da ola bilər, 16 yaş da, hətta müəyyən səbəblərdən 18 də”.\nBu fikirləri tanınmış dinşünas alim Nəriman Qasımoğlu bildirib.\nO, erkən nikahla bağlı “Quran”a istinad edib buna haqq qazandıranları qınayaraq, həmin iddiaları yalanlayıb:\n“"Azyaşlı" – "uşaq" deməkdir. "Uşaq" sözünün OXU-da (“Quran”ı nəzərdə tutur-red.) keçdiyi ayələr var. Həmin ayələrdə insanın yaradılışı və inkişaf dövrləri haqqında məlumat gedir və “uşaq” sözü yetkinlik çağından əvvəlki yaş dövrünü bildirir (22:5; 40:67).\n“Ayədə diqqət öncə valideynlərini itirmiş və başqalarının himayəsində qalan yetimlərə, onların miras haqqına yönəldilir. Ayənin həmin hissəsi tərcümədə belə səslənir:\n“Nikah çağına çatıncayadək yoxlayın yetimləri. Onlarda bir ağıl-kamal duysanız, qaytarın özlərinə mallarını...”\nBurada söhbət valideynlərdən qalma irsin, mal-mülkün yetimlərə qaytarılması zərurətindən gedir və bu zərurət də mülkiyyət haqqına sahiblənib onu idarə etmək üçün onların ağıllı-kamallı olmasını nəzərdə tutur. Gəncin bu keyfiyyətə yiyələnməsi dövrü də onun evlənmə zamanı ilə əlaqələndirilir. Ayənin tərcüməsində “ağıl-kamal” olaraq işlənən söz OXU-nun əslində “ruşd” termini ilə ifadə olunur ki, bu, doğru qərar qəbul etmə, sağlam düşüncə və mühakimə qabiliyyəti anlamını da verir. OXU-dan çıxan nəticə budur ki, nikaha girən gənc - istər oğlan olsun, istər qız - agıllı-kamallı, sağlam düşüncəli, doğru mühakimə qabiliyyətli olmalıdır, azyaşlı bundan sadəcə təbii səbəblərə görə məhrumdur.


Xəbərlərin siyahısı: İyun 2019 illər » Səhifə 19 » GundemXeber İnformasiya Portalı\nGundemxeber.biz » Xəbərlərin siyahısı: İyun 2019 illər » Səhifə 19\nTarix: 19-06-2019, 16:29 Bölmə: Müsahibə Oxunub: 69\nBunu açıqlamasında Ukraynanın Kiyev şəhərində insult keçirən Azərbaycanın Milli Qəhrəmanı Zabit Quliyev deyib.\nTarix: 19-06-2019, 16:27 Bölmə: Dünya Oxunub: 45\nHesabat BMT İnsan Hüquqları Şurasının Cenevrədə keçirilən 41-ci sessiyasında təqdim olunub.\nAvroliqanın finalı Azərbaycana nə qədər qazandırdı?\nTarix: 19-06-2019, 16:24 Bölmə: İdman Oxunub: 62\nTarix: 19-06-2019, 16:23 Bölmə: Ölkə / Cəmiyyət Oxunub: 50\nGundemxeber.az xəbər verir ki, dünən Azərbaycan Respublikası Milli Məclisi Aparatında və İşlər İdarəsində inzibati vəzifə tutan bir qrup dövlət qulluqçularına ixtisas dərəcələrinin verilməsi haqqında sərəncam imzalanıb.\nTarix: 19-06-2019, 15:46 Bölmə: Müsahibə Oxunub: 78\n"Polislər belimi sındırmaq üçün o qədər vurdular..." Gəncə işi\nTarix: 19-06-2019, 15:40 Bölmə: Ölkə / Cəmiyyət Oxunub: 176\nGundemxeber.az-ın verdiyi xəbərə görə, Gəncə Ağır Cinayətlər Məhkəməsinin hakimi Salman Hüseynovun sədrlik etdiyi prosesdə Elvin Nəzərov, Elman Rüstəmov, Elvin Allahverdiyev, Nemət Heydərli, Renat Məmmədov və Vüqar Xudiyevin işinə baxılıb.\nTarix: 19-06-2019, 15:34 Bölmə: Ölkə / Cəmiyyət Oxunub: 46\nTarix: 19-06-2019, 12:24 Bölmə: Siyasət Oxunub: 51\nPompeo: Tramp İranla müharibə istəmir\nTarix: 19-06-2019, 12:22 Bölmə: Dünya Oxunub: 45\n“Çox sayda məlumat gəlir, indinin özündə də. İrana göstərilir ki, biz aqressiyanın qarşısını almaq üçün oradayıq” -deyə, ABŞ dövlət katibi Floridada hərbi bazada danışarkən bildirib.\nTarix: 19-06-2019, 12:19 Bölmə: Dünya Oxunub: 49\nGeri 1 ... 15 16 17 18 19 20 21 22 23 ... 47 İrəli


21-04-2019 14:53 - Azxeber.com - Hadisə 18\nŞri-Lankanın Kolombo şəhərində 3 oteldə və 1 kilsədə, o cümlədən Neqombo və Bettikaloa şəhərlərində kilsələrdə partlayışlar baş verib.\nPartlayışlar nəticəsində azı 160 nəfər həlak olub, 360 insan isə yaralanıb.\nPartlayışlara görə cavabdehliyi heç bir terror qruplaşması öz üzərinə götürməyib.\nŞri-Lankanın paytaxtı Kolomboda 3 kilsə və 1 oteldə, Neqombo şəhərində isə 2 kilsədə partlayışlar baş verib.\nPartlayışlar nəticəsində azı 52 nəfər həlak olub, 300-dən artıq insan isə yaralanıb.\nKolombo , Şri-Lanka\n21-04-2019 21:55 - Azvision.az - Hadisə\nGürcüstanın Axmeti rayonunda Alazan çayı üzərində Su Elektrik Stansiyasının tikintisinə etiraz olaraq aksiya keçirilib. Azvision.az xəbər verir ki, etirazçılarla əraziyə cəlb olunan polis əməkdaşları arasında qarşıdurma yaşanıb.\n21-04-2019 21:09 - Xezerxeber.az - Hadisə\nHindistanda avtobusla yük avtomobilinin toqquşması nəticəsində 7 nəfər ölüb, 34 nəfər müxtəlif dərəcədə bədən xəsarəti alıb. Avtobusun sürücüsü də daxil olmaqla yaralananlar yaxınlıqdakı xəstəxanalara yerləşdirilib.\n21-04-2019 15:23 - Qafqazinfo.az - Hadisə\nTovuz sakini həmkəndlisi tərəfindən bıçaqlanıb “Qafqazinfo”nun verdiyi məlumata görə, rayonun Yanıqlı kənd sakini 1949-cu il təvəllüdlü Tağıyev Cəlal qarın nahiyəsinin daxilə keçən bıçaq xəsarəti ilə xəstəxanaya yerləşdirilib.\nBoşanan üç uşaq atası itkin düşdü - "Məni axtarmayın"\n21-04-2019 12:57 - Lent.az - Hadisə\nONA-nın yerli bürosunun xəbərinə görə İsmayıllı şəhər sakini, Sumqayıtda kirayə yaşayan 1970-ci il təvəllüdlü İsmayılov Sənan Razim oğlu 14 aprel 2019-cu il tarixdə 31-BE-038 dövlət nömrə nişanlı "VAZ 2107" markalı şəxsi minik avtomobilini İsmayıllıda yaşayan qardaşı Rahil İsmayılovun evinə gətirib, açarları qardaşının ailəsinə verib və "Məni axtarmayın" deyərək naməlum istiqamətə gedib.\n21-04-2019 10:57 - Azxeber.com - Hadisə\nAZXEBER.COM "Report"a istinadla xəbər verir ki, Novxanı qəsəbəsi istiqamətində hərəkətdə olan sərnişin avtobusu ilə minik avtomobilinin toqquşması nəticəsində 5 nəfər xəsarət alıb. Yaralılar - Tağıyev Ayaz (35 yaş), Alıyev Rizvan (51), Məmmədov Xəyyam (38), Səfərov Bəxtiyar (38) və Məmmədov Eldəniz (49) müxtəlif dərəcəli bədən xəsarətləri ilə 1 saylı Kliniki Tibbi Mərkəzə yerləşdirilib.\n21-04-2019 07:02 - Nuh.az - Hadisə\nAzərbaycan Xarici İşlər Nazirliyi (XİN) Şri-Lankada kilsələrdə və hotellərdə çoxsaylı günahsız insanın ölümünə və yaralanmasına səbəb olan terror aktlarını pisləyib.“Qafqazinfo” xəbər verir ki, XİN yaydığı açıqlamada terror qurbanlarının ailələrinə və Şri-Lanka xalqına başsağlığı veribHəmçinin, yaralıların tez bir zamanda sağalması arzu edilib.\n1974-cü il təvəllüdlü Səmədov Araz kürəyin kəsilmiş-deşilmiş yarası ilə 1 saylı Kliniki Tibbi Mərkəzə daxil olub. Daha əvvəl Binəqədi rayonunda 17 yaşlı yeniyetmə bıçaqlanıb.\n21-04-2019 23:11 - Azxeber.com - Mədəniyyət\nBu bürcün nümayəndələrinə onların fikirlərini dəstəkləyə bilən insanlar lazımdır. Onlar bir qayda olaraq buqələmundur və daim öz fikirlərini dəyişirlər.\n21-04-2019 22:19 - Azxeber.com - Mədəniyyət\nDigər fransız futbolçu, vaxtilə "Real Madrid"də oynayan Jülyen Fober də İslamı qəbul edib. Fransız futbolçu Nikolya Anelka da İslamı 2004-cü ildə qəbul edib.\n21-04-2019 22:09 - Azxeber.com - Siyasət\nAzərbaycanın Xarici İşlər Nazirliyi (XİN) aprelin 21-də Şri-Lankada törədilmiş terror aktlarını pisləyib. "Şri-Lankada kilsə və mehmanxanalara çoxsaylı günahsız insanların həlak olması və yaralanması ilə nəticələnən dağıdıcı terror hücumlarını qınayırıq.\n21-04-2019 21:54 - Azxeber.com - Siyasət\nUkraynada prezident seçkilərinin ikinci turunda Vladimir Zelenski qalib gəldi! AZXEBER.COM exit-poll-un rəsmi nəticələrinə istinadən xəbər verir ki, seçiçilərin 72,7 faizi Zelenskiyə səs verib.\n21-04-2019 14:56 - Azxeber.com - Mədəniyyət\n("Bəqərə" 183).

Bu ayədən də göründüyü kimi, oruc insanın paklanmasına və təqvalı olmasına səbəb olar.

Ramazan ayı iki cəhətdən möhtərəmdir: biri özünə aiddir, biri isə Qurana.

Həmçinin bu ayda iki cür qoruma vardır: biri insanın şeytanın (lən) vəsvəsəsindən qorunmasıdır, ikincisi isə İlahi əzaba düçar olmaqdan qorunmasıdır.

Bu ayda iki nemət vardır: behiştin qapılarının açılması, ikincisi isə insan ruhunun və canının hüzur tapması.

Bu ayda insana iki hədiyyə verilər: oruc tutanın yuxusu ibadətdir, sükutu isə təsbihdir.

Oruc tutanın iki sevinci və fərəhi olar: iftar edən zamanı, Allahla görüşən zaman.

Bildiyimiz kimi, Qədr gecəsi Ramazan ayında olur və Quran da bunu açıq şəkildə bəyan etmişdir.\nHazırda "Bavariya" futbol klubunda yarımmüdafiəçidir.

Fransız futbolçu Nikolya Anelka da İslamı 2004-cü ildə qəbul edib.\nKürdəmirdə evdə partlayış - bir ailənin 5 üzvü xəsarət aldı\n21-04-2019 13:10 - Azxeber.com - Hadisə\nKürdəmirdə evdə partlayış baş verib, bir ailənin beş üzvü yanıq xəsarətləri alıb. AZXEBER.COM-un ONA-ya istinadla verdiyi məlumata görə, hadisə bu səhər saat 6:00 radələrində rayonun "Cənub məhəlləsi” adlanan ərazisində baş verib. Belə ki, 31 yaşlı Əsədov Anar Bünyad oğlu səhər oyanıb televizoru yandırarkən partlayış baş verib.\n21-04-2019 00:39 - Azxeber.com - Hadisə


IX Qlobal Bakı Forumu Dünyada Azərbaycanın nüfuzunu gücləndirir\nAna səhifə / YAP xəbərləri / IX Qlobal Bakı Forumu Dünyada Azərbaycanın nüfuzunu gücləndirir\nAzərbaycan Prezidenti İlham Əliyevin himayəsi altında və Nizami Gəncəvi Beynəlxalq Mərkəzinin təşkilatçılığı ilə "Qlobal dünya nizamına təhdidlər" mövzusunda IX Qlobal Bakı Forumu keçirilmişdir.\nForumun bir sıra dünya əhəmiyyətli məsələlər müzakirə edildi. Ən önəmlisi "Qlobal dünya nizamına təhdidlər" mövzusunda bir sıra nəticələr əldə edildi. Belə ki, İlk paneldə dünyamız İkinci Dünya Müharibəsinin dəhşətlərindən sonra razılaşdırılmış dəyərlər və beynəlxalq nizamın davamlı şəkildə aşındırılması ilə sürətlə dəyişdiyi qənaətinə gəlindi.\nTəxminən 75 il bundan əvvəl müxtəlif sosial qruplar və millətlər arasında həmrəylik, demokratik, liberal, plüralist dəyərlər əsasında yeni institutlar və strukturlar yaradılsa da, bu strukturlardan bəziləri bu gün funksionallığını demək olar ki, itirib.\nQeyd etmək lazımdır ki, ən aktual müzakirələrdən biri də Beynəlxalq təşkilatlarla ilə bağlı idi. Belə ki, Birləşmiş Millətlər Təşkilatı “bir daha heç vaxt” şüarı altında yaradılmışdır. Atlantik Xartiya NATO-ya çevrildi, insan hüquqlarına dair konvensiyalar razılaşdırıldı və daha sabit maliyyə siyasəti üçün Bretton Woods institutları (Dünya Bankı və BVF) fəaliyyətə başladı. Bu institut və strukturların bəziləri və demokratik dəyərlər indi ekzistensial təhlükələrlə üz-üzədir.\nUzun illər beynəlxalq ictimaiyyətin dominant metodu olan çoxtərəflilik problemlə üzləşir və o, digər problemli qlobal tendensiyalar və fenomenlərlə uyğunlaşır və uzlaşır.\nBunun necə və niyə baş verdiyini başa düşmək sağalmaq üçün çox vacibdir.\nMəhz ekspertlərin Dünyanın bu ilki top 5 forumundan olan IX Qlobal Bakı Forumu bu problemləri hər tərəfli ələ almışdır. 52 ölkədən tanınmış hazır ki dövlət və hökümət başçıları və tanınmış siyasətçilərin özündə birləşdirdi.\nIX Qlobal Bakı Forumu təşkili üçün tarix 2022-ci il Dünya Nizamının üzləşdiyi problemlərin yeni zirvələrə çatdığı bir vaxta təsadüf edir. Ən maraqlı məqamlardan biri də Forum iştirakçılarının Şuşa şəhəri olmuşdur. Bu səfər çərçivəsində Forum iştirakçıları Qarabağda ermənilərin törətdiyi vəhşiliyin və sürətlə gedən abadlıq və quruculuq işlərinin bilavasitə şahidi oldular.\nBu mənada, Azərbaycan Prezidenti İlham Əliyevin himayəsi altında və Nizami Gəncəvi Beynəlxalq Mərkəzi keçmişdən öyrənmək, bu günü qiymətləndirmək və gələcəyi təsəvvür etmək üçün öz görkəmli üzvlərinin və iştirakçılarının müdrikliyini və təcrübəsini açıq və qeyri-məhdud debatlarda təqdim etdi.\nAzərbaycan Respublikası Prezidenti İlham Əliyev cənablarının foruma verdiyi qiymət: “Nizami Gəncəvi Beynəlxalq Mərkəzi qlobal məsələləri müzakirə edən və geniş beynəlxalq birliyi öz sıralarına qata bilən aparıcı beynəlxalq institutlardan birinə çevrilmişdir.” və bu forumun Azərbaycanda keçirilməsi Azərbaycan yalnız regionda yox dünyada söz sahibinə çevrilən dövlət arasında bərqərar olduğunu göstərir.


Sürücü 300 minlik avtomobilindəın niyə imtina etdi? - BAKIDA\n12:49 18 Yanvar 2015\nBakı şəhər Dövlət Yol Polisi İdarəsi əməkdaşlarının yanvarın 16-dan 17-nə keçən gecə keçirdiyi reyd zamanı təxminən 300 min manatlıq dəyəri olan avtomobil cərimə meydançasına aparılıb. Lent.az-ın məlumatına görə, buna səbəb isə həmin avtomobilin pərdə ilə idarə edilməsidir. Üstəlik, sürücü yol polisinə tabe olmayaraq qaçdığı üçün maşını cərimə meydançasına aparılıb.\nMəlumata görə, XX-609- AZ TR 15 dövlət nömrə nişanlı, son model "Galendewagen" markalı bu avtomobil "Meqapolis" restoranının yanında saxlanılıb. Avtomobili saxlayan Bakı şəhər DYPİ-nin tağım komandiri, mayor Cəmşid Hənifəyev avtosfer.az-a bildirib ki, nəqliyyat vasitəsini idarə edən gənc sürücü maşını saxlayandan sonra düşərək qaçıb: "Düşən kimi maşının qapılarını bağlayıb restorana girdi. Əməkdaşlarımız onu tapa bilsələr də, maşına yaxın gəlmədi. Açarları verib, özü isə restorana oturub öz kefindədir".\nSürücü 300 minlik avtomobilindəın niyə imtina etdi BAKIDA


19:02 17 Sentyabr 2021 Oxunub :446\nAzərbaycan Texniki Universiteti (AzTU) ilə Türkiyənin Ankara Universiteti arasında Kompüter mühəndisliyi ixtisası üzrə ikili diplom proqramı haqqında müqavilənin onlayn imzalanma mərasimi keçirilib.\nAzTU-dan Azvision.az -a verilən məlumata görə, tədbirdə Ankara Universitetinin rektoru, prof.dr. Necdet Ünüvar, AzTU-nun rektoru Vilayət Vəliyev və hər iki ali məktəbin prorektorları, dekanları, müvafiq strukturların rəhbərləri iştirak edib.\nRektorlar Türkiyənin Ali Təhsil Şurası (YÖK) tərəfindən təsdiqlənmiş ikili diplom proqramı haqqında müqavilənin imzalanması münasibətilə təbriklərini çatdırıb və bundan sonra görüləcək işlər haqqında fikirlərini bildiriblər. Çıxış zamanı rektorlar imzalanan ikili diplom proqramı haqqında müqavilənin bir illik gərgin əməyin nəticəsində əldə olunduğunu xüsusi vurğulayıblar.\nTürkiyədə səfərdə olan Milli Məclisin Səhiyyə komitəsinin sədri, Azərbaycan-Türkiyə parlamentlərarası əlaqələr üzrə işçi qrupunun rəhbəri, akademik Əhliman Əmiraslanov tədbirdə qonaq qismində iştirak edib. Akademik Əhliman Əmiraslanov imzalanan müqavilənin qardaş ölkələrin universitetləri üçün cox əhəmiyyətli olduğunu bildirib. O, hər iki universitetin rektoruna və kollektivinə uğurlar arzulayıb.\nMüqaviləyə əsasən, 2022/2023-cü tədris ilindən hər iki ali məktəbin bakalavriat səviyyəsinə Kompüter mühəndisliyi ixtisası üzrə qəbul olunan tələbələr bu proqramdan yararalana biləcək.\nTələbələr I və II kursu Azərbaycanda, III və IV kursu isə Türkiyədə təhsil alacaq. Tədris proqramını müvəffəqiyyətlə başa vuran tələbələrə AzTU və Ankara Universitetinin diplomları təqdim olunacaq.


ABŞ-ın üç ştatı meşə yanğınlarının cəngində: Ölənlər var – XəbərAl.Az\nABŞ-ın üç ştatında – Kaliforniya, Oreqon və Vaşinqtonda meşə yanğınları səbəbilə son 24 saat ərzində altı nəfər həlak olub.\nBu barədə NBC telekanalı məlumat yayıb.\nVaşinqtonda meşə yanğınları nəticəsində bir nəfər, Oreqonda isə azyaşlı uşaq və nənəsi ölüb. Kaliforniyada yanğınlar üç nəfərin həyatına son qoyub. Kaliforniyada hadisə nəticəsində ölənlərin sayı 11-ə çatıb.\nXatırladaq ki, bu il meşə yanğınlarının ümumi sahəsi 1 milyon 375 min hektar ərazini əhatə edib\nAzərbaycan Mərkəzi Bankı (AMB) iyulun 8-nə olan USD/AZN rəsmi məzənnəsini açıqlayıb. AMB-dən Xəbəral.az-a bildirilib ki, bankın iyulun 8-dən etibarən USD/AZN rəsmi məzənnəsi 1,7000 manat səviyyəsində müəyyən edilib. OXUMA SAYI: 855\n“Kaspi” qəzetinin baş redaktoru işindən ayrıldı


09:11 29.06.2020 (Yenilənib 09:44 29.06.2020)\nTural Əkbərli idarə etdiyi şəxsi avtomobilini yaşadığı evin həyətində arxaya verərkən övladı, 2016-cı il təvəllüdlü Əkbərli Əli Tural oğlu ehtiyatsızlıqdan avtomobilin təkərinin altında qalaraq ağır bədən xəsarətləri alıb.\nBAKI, 29 iyun - Sputnik. Abşeronda bədbəxt hadisə baş verib.\n"Report"un məlumatına görə, hadisə rayonun Qobu qəsəbəsində qeydə alınıb.\nYaralı təcili yardımın köməkliyi ilə xəstəxanaya çatdırılıb. Müayinə zamanı ona qapalı kəllə-beyin travması, bədənin çoxsaylı sınıqları və əzikləri diaqnozları qoyulub. Azyaşlı cərrahi əməliyyat olunub. Onun vəziyyəti ağır olduğundan reanimasiya şöbəsinə yerləsdirilib.


Ayaq dırnaqları ağciyərdə xərçəng xəstəliyini müəyyən etdi\nBazar ertəsi, 04 Sentyabr 2017 21:12\nAmerika alimləri bu nəticəyə gəliblər ki, ağciyərdə xərçəng xəstəliyini dirnaqları analiz etməklə müəyyən etmək olar.\nƏksər vaxtlar belə xərçəng xəstəliyinin əmələ gəlməsinə aktiv və ya passiv siqaret çəkilməsi nəticəsində yığılmış nikotinin xroniki təsiri səbəb olur. Bu, San-Dieqo Universitetinin tədqiqatçılarını vadar etdi ki, tütün tüstüsünün orqanizmə təsirinin "təbii indikator"nu axtarsınlar. Belə indikatora namizəd ayaqdakı baş barmaqların dırnaqları oldu.\nBuna ayaq dırnaqlarının iki keyfiyyəti dəlalət edir: birincisi, onlar çoxlu nikotin toplaya bilirlər, ikincisi isə, onların ay ərzində uzanma sürəti bir neçə mm olur. Hətta kiçik dırnaq kəsiyi az bir müddətdə ora yığılmış nikatinin miqdarını təyin etməyə imkan verir.\n800 nəfər (siqaret çəkən və çəkməyən) əksəriyyəti də xərçəng xəstəliyinə tutulmuş insanlar üzərində aparılmış tədqiqat bu fərziyyəni təsdiqlədi. İştirakçılardan dırnaqlarına daha çox nikotin yığılmış olanlarda bu xəstəliyə tutulma riski dırnaqlarında az nikotin toplananlardan üçqat çox olmuşdur.\nBu kateqoriyada daha ətraflı: « Passiv siqaret çəkənlərin psixi pozğunluğa düçar olma riski çoxdur\tALMADA OLAN ŞƏFALI GÜC »


“Akademikin son əsəri” təqdim edildi – Yenicag.Az\nAna Səhifə Cəmiyyət “Akademikin son əsəri” təqdim edildi\nYeni Çağ Media Qrupu – Oktyabr 11, 2017 - 14:58\nAzərbaycan Yazıçılar Birliyində (AYB) xalq şairi Sabir Rüstəmxanlının “Akademikin son əsəri” kitabının təqdimat mərasimi keçirilib.\nYenicag.az xəbər verir ki, xalq şairi Fikrət Qoca çıxışında deyib ki, S. Rüstəmxanlı həm yaxşı şair, həm də yaxşı yazıçıdır.\nAYB-nin katibi, “525-ci qəzet”in baş redaktoru Rəşad Məcid bildirib ki, S. Rüstəmxanlı bədii yaradıcılıqda “Ömür kitabı” ilə yüksəlişə nail olub:\n“Sabir bəyin xalq hərəkatında iştirakı, mitinqlərdə çıxışı yaddaşlarda unudulmaz iz buraxıb. Əsərdə bəzi obrazlar elə öz adları ilə verilib. Düşünürəm ki, “Akademikin son əsəri” kitabını hamı, xüsusən də gənc nəsil oxumalıdır. Çünki əsərdə yeni informasiyalar var”.\n“Kaspi” Mətbuat və Təhsil Mərkəzinin rəhbəri, Milli Televiziya və Radio Şurasının sədr müavini Sona Vəliyeva qeyd edib ki, əsər maraqlı materiallarla zəngindir:\n“Bu kitab məktəblərə paylanmalıdır. Burada söz verirəm ki, əsərin “Kaspi” liseyində müzakirə və təqdimatını təşkil edəcəyik. Mən ümumiyyətlə, Sabir bəyin qələmindən çıxan bütün əsərləri oxumağa çalışıram. Kitabda Turan ideyası ilə bağlı da məqamlar var. Bu əsərlə Sabir bəy sanki bugünkü nəsli daha ayıq-sayıq olmağa səsləyib. Azərbaycanın başına gətirilən bəlalar əsərdə dolğun formada işlənilib”.\nRejissor Rövşən Almuradlının fikrincə, əsərdə müəllifin vətəndaş mövqeyi, keçmiş və gələcəklə bağlı vətəndaş narahatlığı var. Millət vəkili Fəzail İbrahimli deyib ki, “Akademikin son əsəri” təkcə bədii yox, həm də tarixi əsərdir və əsərin qəhrəmanı tarixçi-alim Ziya Bünyadovdur.\nQeyd edək ki, “Akademikin son əsəri” Azərbaycan xalqının üzləşdiyi yeni fiziki və mənəvi repressiyaya – genetik savaşa həsr edilib.\nkitab, Sabir Rüstəmxanlı,


Azərbaycan neftinin qiyməti dekabrın 3-də artıb\nEnergetika 4 Dekabr 2009 12:05 (UTC+04:00)\nAzərbaycan, Bakı, 04 dekabr / Trend , müxbir E.İsmayılov/\nDekabrın 3-də CIF liman Augusta şərtləri ilə Azərbaycanın yüngül neftinin qiyməti $79,7 /barel təşkil edib. 1997-ci ildən xarici şirkətlərlə birlikdə yüngül neft hasil edən ARDNŞ-dən (Azərbaycan Respublikası Dövlət Neft Şirkəti) cümə günü verilən məlumata görə, cümə axşamı neftin qiyməti çərşənbə gününə nisbətən $0,8 /barel artıb.\nARDNŞ-dən bildiriblər ki, FOB Türkiyənin Ceyhan limanı şərtləri ilə Azərbaycanın yüngül neftinin qiyməti dekabrın 3-də $78,56 /barel təşkil edib ki, bu da əvvəlki qiymətdən $0,7 /barel çoxdur\nNovorossiysk limanından yüklənən URALS neftinin qiyməti dekabrın 3-də $75,1 /barel təşkil edib ki, bu da əvvəlki qiymətdən $0,69 /barel çoxdur.\nŞimal dənizindən hasil edilən Brent Dated etalon növlü neftin qiyməti dekabrın 3-də $77,84 /barel təşkil edib. Bu, əvvəlki qiymətdən hər barelə görə $0,8/barel çoxdur.


Bakcell LTE rouminqi üzrə tərəfdaşlarının siyahısını genişləndirir | SUMQAYITXEBER.COM\nSUMQAYITXEBER.COM > TEXNOLOGİYA > Bakcell LTE rouminqi üzrə tərəfdaşlarının siyahısını genişləndirir\nBakcell LTE rouminqi üzrə tərəfdaşlarının siyahısını genişləndirir\nMüəllif: sumqayitxeber.com • Tarix: 12 Noyabr 2015 • Baxış sayı: 738 dəfə • Şərh yoxdur\nAzərbaycanın İlk Mobil Operatoru və Aparıcı Mobil İnternet Provayderi Bakcell şirkəti LTE rouminq xidməti üzrə tərəfdaşlarının siyahısını genişləndirməkdədir.\nBakcell şirkəti Azərbaycana səfər edən qonaqlara 4G LTE rouminq xidmətlərini təklif edən ilk və yeganə ölkə mobil operatorudur. Eyni zamanda, Bakcell şirkəti ölkədə yeganə mobil operatordur ki, 4G LTE xidmətindən istifadə edən abunəçilərinə başqa ölkədə səfərdə olarkən yüksək sürətli genişzolaqlı mobil rabitə xidmətindən faydalanmaq imkanı yaradır.\n2015-ci ilin may ayında 4G xidmətinin istifadəyə verilməsindən qısa müddət sonra Bakcell dünyanın 14 ölkəsində LTE rouminq xidmətini təqdim etməyə başladı. Bakcell şirkətinin ölkə xaricində rouminq xidmətlərini göstərən tərəfdaşlarının sayı son 6 ay ərzində iki dəfə artıb. İndi şirkətin abunəçiləri dünyanın 20 ölkəsində 27 rouminq tərəfdaşın dəstəyi ilə öz smartfon və planşetlərini 4G LTE şəbəkələrinə qoşmaqla roumunq xidmətindən dəyərlənə bilirlər.\n4G rouminq xidməti vasitəsilə Azərbaycana səfər edən xarici qonaqlar Bakcell şəbəkəsini seçməklə LTE texnologiyasının təmin etdiyi yüksək keyfiyyətli və daha sərfəli qiymətli rouminq xidmətlərindən faydalanmaq imkanını əldə edirlərr. Şirkətin ölkə daxilində LTE rouminq xidmətləri göstərən tərəfdaşlarının sayı artıq 32-yə çatıb.\nBakcell şirkətinin LTE rouminq xidməti həm fərdi, həm də korporativ müştərilərə eyni şərtlərlə təqdim olunur.\n“Şəbəkəmizin inkişaf etdirilməsi, o cümlədən 4G şəbəkəsinin genişləndirilməsi istiqamətində həyata keçirilmiş böyük investisiyalar çərçivəsində Bakcell şirkəti Azərbaycana gələn xarici qonaqlara və əlbəttə, xarici ölkələrə tez-tez səfər edən abunəçilərinə 4G LTE xidmətini təklif etməkdən məmnunluq duyur. Şəbəkəmizdə ən son texnologiyalardan və ən yaxşı mobil İnternet təcrübəsindən istifadə etmək istəyən, xüsusilə biznes fəaliyyəti ilə məşğul olan və xarici ölkələrə səfərləri zamanı istədiyi vaxt rabitə əlaqəsi qurmaq istəyən xeyli abunəçimiz var. Həmçinin, Azərbaycana gələn istifadəçilər 4G mobil rabitə operatoru kimi yalnız Bakcell şəbəkəsini seçirlər və 4G şəbəkəsindən asanlıqla istifadə edərək özlərini evlərindəki kimi hiss edirlər. Biz öz rouminq tərəfdaşlarımızın siyahısının genişləndirilməsi istiqamətində işləri davam etdiririk”, – deyə Bakcell şirkətinin baş icraçı direktoru Riçard Şirer bildirib.\nRusiya – 49.81%\nAlmaniya – 7.80%\nİtaliya – 7.66%\nBirləşmiş Krallıq – 7.42%\nNiderland – 3.34%\nQeyd: Türkiyədə LTE xidmətləri təklif olunmadığına görə hazırda bu ölkədə LTE rouminq xidmətinin istifadəçiləri yoxdur.


Azərbaycan ilə İtaliya arasında bir sıra sahələrdə əməkdaşlıq məsələləri müzakirə olunub (FOTO)\nSiyasət 24 Noyabr 2011 18:00 (UTC+04:00)\nAzərbaycan, Bakı, 24 noyabr /Trend, müxbir S.Ağayeva/\nAzərbaycanın İtaliyadakı səfiri Vaqif Sadıqov İtaliyanın ən böyük regionlarından biri olan Siciliya regionunda işgüzar səfərdə olub.\nSəfirlikdən cümə axşamı Trend-ə verilən məlumata görə, səfərin məqsədi Siciliya regionunun rəhbərliyi, işgüzar, təhsil və mədəniyyət dairələri ilə əməkdaşlıq əlaqələrinin yaradılması və inkişaf etdirilməsindən ibarət olub.\nSəfər zamanı Sadıqov Siciliya regionun qubernatoru Raffaele Lombardo ilə görüşüb. Görüşdə iqtisadi və mədəni sahələrdə əməkdaşlıqla bağlı qarşılıqlı maraq doğuran məsələlər müzakirə edilib. Həmin gün səfir Siciliyanın Kataniya şəhərinin meri Raffaele Stankanelli və Kataniya şəhərinin prefekti xanım Françeska Kannizzo ilə görüşlər keçirib. Görüşlərdə əsasən Azərbaycan və Siciliya arasında iqtisadi və ticarət əlaqələrinin qurulması, turizm sahəsində əməkdaşlıq, gənclər arasında mübadilələr kimi məsələlərlə müzakirə olunub.\nKataniya Universitetinin rektoru Antonio Rekka ilə görüşdə iki tərəfin ali təhsil müəssisələri arasında əməkdaşlıq əlaqələrinin yaradılması barədə razılıq əldə edilib. Daha sonra Sadıqov Kataniya şəhərinin Ticarət Palatasının prezidenti, eyni zamanda, İtaliyanın Ticarət Konfederasiyasının vitse-prezidenti Pyetro Agen və Palatanın nümayəndələri ilə görüş keçirib. Görüşdə Azərbaycan ilə Siciliyanın işgüzar qurumları arasında əməkdaşlıq əlaqələrinin yaradılmasına dair razılaşmalar əldə edilib. Həmin gün səfir Kataniya şəhərinin mədəniyyət və turizm məsələləri üzrə müşaviri, Kataniya şəhərində yerləşən Massimo Bellini adına Opera Teatrının direktoru Rita Qari ilə görüşüb. Görüşdə mədəniyyət və turizm sahəsində əməkdaşlıq müzakirə olunub. Kataniyada yerləşən Dənizçilik İnstitutuna ziyarət təşkil edilib.\nSəfir Sadıqov Siciliyanın Enna şəhərinə səfər edib və Enna Kore Universitetinin rektoru Salvo Ando ilə görüş keçirib. Görüşdə maraq kəsb edən sahələrdə Enna Kore Universiteti və Azərbaycanın ali təhsil ocaqları arasında əməkdaşlıq imkanları təhlil edilib. Siciliyada yerləşən bir sıra şirkətlərə işgüzar ziyarət edilib.\nSəfər çərçivəsində Sadıqov Siciliya regionunun KİV nümayəndələrinə müsahibə verib, Siciliya jurnalistlərinin suallarını cavablandırıb.


Milli Məclisin plenar iclası başladı - Deputatlar 28 məsələni müzakirə edir - Busaat.az\nMilli Məclisin plenar iclası başladı – Deputatlar 28 məsələni müzakirə edir\n24.04.2020 - 11:08\nSpiker Sahibə Qafarovanın sədrliyi ilə keçirilən iclasın gündəliyinə 28 məsələ daxil edilib.\nİclasda əvvəlcə Azərbaycanın İnsan Hüquqları üzrə Müvəkkilinin (Ombudsman) 2019-cu il üzrə il üzrə hesabatı dinləniləcək.\nBusaat.az-ın məlumatına görə, iclasın əvvəlində deputatlar Azərbaycan Respublikasının İnsan hüquqları üzrə müvəkkilinin (ombudsmanın) illik məruzəsini müzakirə edəcəklər.\nDaha sonra “Torpaq icarəsi haqqında”, “Dövlət əmlakının özəlləşdirilməsi haqqında”, “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun tətbiqi haqqında Əsasnamə”də, “Ətraf mühitin mühafizəsi haqqında”, “Ətraf mühitə təsirin qiymətləndirilməsi haqqında”, “Ovçuluq haqqında”, “Elm haqqında”, “Təhsil haqqında”, “Lisenziyalar və icazələr haqqında” qanunlara, o cümlədən Mülki Məcəlləyə, Cinayət-Prosessual Məcəlləyə, sində və “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası qanununun layihəsi haqqında qanunlara dəyişiklik ediləcək, həmçinin Azərbaycan Respublikası Milli Məclisinin parlamentlərarası əlaqələr üzrə işçi qruplarının rəhbərlərinin seçilməsi müzakirə ediləcək.\nÜmumilikdə iclasın gündəliyinə 28 məsələ daxildir.\n17.07.2021 - 20:15\nTünzalə Ağayeva “Davam” Mədəniyyət Klubunda


Azərbaycan-Türkiyə birliyi əsrlər boyu davam edəcək | Sia.az\nAzərbaycan-Türkiyə birliyi əsrlər boyu davam edəcək\nCəmiyyət - 21.09.2016 16:54 - Oxunma sayı: 21080\nBaş nazirin müavini, Qaçqınların və Məcburi Köçkünlərin İşləri üzrə Dövlət Komitəsinin sədri, Beynəlxalq Humanitar Yardım üzrə Respublika Komissiyasının sədri Əli Həsənov sentyabrın 21-də səlahiyyət müddətinin başa çatması ilə əlaqədar Türkiyənin Azərbaycandakı səfiri İsmayıl Alper Coşqun ilə görüşüb.\nBaş nazirin müavini Əli Həsənov İsmayıl Alper Coşqunun Azərbaycandakı uğurlu diplomatik fəaliyyətini yüksək qiymətləndirib, ölkələrimiz arasındakı əməkdaşlığın səviyyəsindən və müxtəlif əhəmiyyətli layihələrin praktiki surətdə həyata keçirilməsindən məmnunluğunu ifadə edib və diplomata gələcək fəaliyyətində uğurlar arzulayıb.\nAzərbaycan ilə Türkiyənin dünya miqyasında ən sıx əlaqələri olan ölkələr olduğunu, əməkdaşlığımızın bütün sahələrdə dinamik şəkildə inkişaf etdiyini, Azərbaycan-Türkiyə münasibətlərinin həm regionda, həm də regiondan kənarda böyük önəm daşıdığını qeyd edən Baş nazirin müavini səfir İsmayıl Alper Coşqunun ölkəmizdəki diplomatik fəaliyyəti dövründə keçirilən çoxlu sayda tədbirlərin xalqlarımızın daha da yaxınlaşması baxımından əhəmiyyətini vurğulayıb.\nƏsasən ölkəmizdəki qaçqın və məcburi köçkünlərin ümumi vəziyyəti və gələcək əməkdaşlıq əlaqələrinin inkişafı ilə bağlı fikir mübadiləsi aparılan görüşdə qarşılıqlı hörmət və faydalı əməkdaşlıq prinsiplərinin əsasında qurulmuş Azərbaycan-Türkiyə əlaqələrinin yüksək səviyyədə olduğunu diqqətə çatdıran Baş nazirin müavini Əli Həsənov bildirib ki, iki dost və qardaş ölkənin rəhbərləri və xalqları arasındakı münasibətlərin yüksək səviyyədə olmasının tarixi kökləri var. Xalqımızın ümummilli lideri Heydər Əliyev Türkiyə ilə Azərbaycan əlaqələrinə xüsusi önəm verirdi və bu əlaqələrin gündən-günə möhkəmlənməsi üçün uzaq gələcəyə hesablanmış tədbirlər görürdü.\nƏli Həsənov qeyd edib ki, tarixi köklərə malik Azərbaycan-Türkiyə münasibətləri bu gün ən yüksək səviyyədədir. Azərbaycan-Türkiyə birliyi tarixi birlikdir və bu birlik əsrlər boyu davam edəcək. Diasporlarımız da ölkələrimizlə bağlı həqiqətlərin dünya ictimaiyyətinə çatdırılması istiqamətində birgə tədbirlər keçirir. Türkiyə Dağlıq Qarabağ münaqişəsinin ağır nəticələrinin aradan qaldırılmasında hər zaman Azərbaycanın yanında olub, ölkəmizin haqq işini dəstəkləyib. Bu gün bütün türk və müsəlman dünyası erməni təcavüzkarlarına qarşı birgə mübarizə aparmalıdır.\n“Bu gün Azərbaycan və Türkiyə çox yaxın əlaqələrə malikdir”, - deyən Əli Həsənov əlaqələrin məhz həmin tarixi kökə və qardaşlığa söykəndiyini diqqətə çatdıraraq qeyd edib ki, bu əlaqələrin hazırkı səviyyəyə gəlib çatmasında dövlət başçılarının qarşılıqlı səfərləri, Türkiyənin daim Azərbaycanın, Azərbaycanın da Türkiyənin yanında olması önəmli əhəmiyyət kəsb edir.\nGörüşdə Ermənistan-Azərbaycan, Dağlıq Qarabağ münaqişəsindən söz açan Əli Həsənov bu sahədə də qardaş Türkiyənin dəstəyini yüksək qiymətləndirib, öz havadarlarına arxalanan Ermənistanın işğalçılıq siyasətindən əl çəkmədiyindən təəssüfləndiyini bildirib, bu münaqişənin regional əməkdaşlığın inkişafına ən ciddi təhdid olduğunu bir daha vurğulayıb. O qeyd edib ki, Ermənistanın təcavüzkar və qeyri-konstruktiv siyasəti bu münaqişənin həllinə mane olur. Azərbaycan Prezidenti dünya ölkələrinin rəhbərlərinin də iştirak etdiyi ən mühüm tədbirlərdə belə Ermənistan Prezidentinin layiqli cavabını verir və onun işğalçılıq siyasətini açıb bütün dünyaya göstərir. Misal üçün, MDB Dövlət Başçıları Şurasının Bişkekdə keçirilən iclasında Prezident İlham Əliyevin Serj Sarkisyana tutarlı cavabı onu şoka elə saldı ki, o, hətta cavab verə bilmədi.\nPrezident İlham Əliyevin rəhbərliyi ilə son illərdə ölkəmizin bütün sahələrdə əldə etdiyi uğurlar barədə ətraflı məlumat verən Əli Həsənov bildirib ki, Azərbaycan dövləti qaçqın və məcburi köçkünlər üçün hər cür şərait yaradır. Onlar üçün 94 müasir qəsəbə salınıb və indiyədək həmin qəsəbələrə 243 min qaçqın və məcburi köçkün köçürülüb və bu proses davam edir. “Bu gün qaçqın və məcburi köçkünlər üçün bütün lazımi şəraitlər yaradılsa da onların yeganə arzusu öz doğma yurd-yuvalarına qayıtmaqdır. Biz əminik ki, Prezident İlham Əliyevin apardığı uğurlu siyasət nəticəsində qaçqın və məcburi köçkünlər öz doğma torpaqlarına qayıdacaqlar”, - deyə Əli Həsənov vurğulayıb.\nSəfir İsmayıl Alper Coşqun Azərbaycandan xoş təəssüratlarla ayrıldığını vurğulayıb. O, Azərbaycan ilə Türkiyə arasında bütün sahələr üzrə əməkdaşlığın bundan sonra da uğurla həyata keçiriləcəyinə əminliyini ifadə edib və bu baxımdan qarşılıqlı maraq doğuran məsələlərin müzakirəsinin böyük önəm daşıdığını vurğulayıb.


Channing Tatum Boşanma Ağrısıyla Yolunu Heykəlləndirir - Əyləncə\nChanning Tatum Boşanma Ağrısıyla Yolunu Heykəlləndirir\nNews Buzz: Boşanmasının öhdəsindən gəlmək üçün Channing Tatum yaradıcı tərəfini istiqamətləndirir.\nƏgər indiyə qədər yaşamış bir insansansa boşanma , onsuz da duygusal ağrının dözümlü ola biləcəyini bilirsiniz. Yenidən subay olmağın gerçəkləri ilə məşğul olmaqla yanaşı, əzici kədəri də ələ almalısan.\nBu səbəbdən aktyor Channing Tatumla bağlı xəbər tellərini vuran son bir hekayə bu qədər ilham verir. Bildiyiniz kimi bu yaxınlarda populyar ulduz parçalandığını elan etdi doqquz illik həyat yoldaşı Jenna Dewan ilə.\nBəzi uşaqlar üçün boşanmanın öhdəsindən gəlmək, ağrıları müalicə etmək üçün alkoqol kimi zərərli mənbələrə müraciət etmək deməkdir. Digər kişilər sadəcə özlərini saxlayır və özlərini saxlayırlar, çünki bir tayfa olaraq hisslərimizdən danışmaqda həmişə üstün deyilik.\nChanning Tatum məsələsində, yaradıcı tərəfini şəfa üçün bir yol kimi yönəltməyə qərar verdi. Xüsusilə, heykəltəraşlığı bir iş üsulu olaraq qəbul etmişdir.\nBiz onun işindəyik və deyə biləcəyimiz tək şey - WOW - kişi təbii olaraq istedadlı görünür. Göründüyü kimi, başqa bir meqa-watt şöhrətli Brad Pittdən bir işarə almış ola bilər.\nBəli, doğrudur. Göründüyü kimi Hollywood Reporter , Pitt 'İngilis sənətçisi Thomas Houseago'nun Frogtown studiyasında bir heykəl yaratmağı bağladığı' üçün bağlı olduğu üçün 2017 Oscar mükafatlarını qaçırdı.\nDüzdü - Pitt də arvadı Cennifer Anistonla ayrılmaqda çətinlik çəkirdi. Bu yazı tarixindən etibarən boşanmaları hələ yekunlaşmamışdır.\nChanning Tatum İnstaqramdakı pərəstişkarları ilə heykəli haqqında dedikləri:\n'Bu, Pikassonun Gitaristinin heykəlini yaratma cəhdim idi' deyə 38 yaşlı gənc yazdı. “Yaxşı başlayırdı. Sonra əllər üçün fərqli gil almalı oldum. ”\nBu, Picassonun Gitaristinin heykəlini yaratma cəhdim idi. Tamam başlayır. Sonra əllər üçün fərqli gil almalı idim. Sonra qızım onu məhv etdi. Hahahaha oh yaxşı. Yeni başlayın.\nleo qadın və cinsi olaraq balıqlar\nTərəfindən paylaşılan bir yazı Channing Tatum (@channingtatum) 29 Avqust 2018-ci il tarixində, saat 12: 44-də PDT\nTəəssüf ki, yaratdığı əsər uzun sürmədi. Tatum əlavə edir:\n“Sonra [dörd yaşlı] qızım onu məhv etdi. Hahahaha oh yaxşı. Yenidən başlayın. ”\nAydındır ki, kişi bir yumor hissinə malikdir və yumruqlarla yuvarlanır. Ancaq gerçəkliyini qorumaq üçün təəccüblənməməliyik yaşıl gözlü aktyorun yaradıcılıq bacarıqları.\nƏgər onun rəqs etməsini heç görmüsənsə, bu cür şeylər üçün çip olduğunu asanlıqla görə bilərsən.\nHeykəltəraşlıq və Kişilər\nBeCocabaretGourmet lisenziyalı danışdı psixoterapevt Costa Provis, heykəltəraşlığın faydaları haqqında. Budur, bu fəaliyyət barədə bizə izah etdi.\n“Kişilər əlləri ilə işləməyi sevirlər və buna görə heykəltəraşlıq özünü ifadə etmək üçün əla bir yol təqdim edir. Yalnız terapevtik deyil, eyni zamanda çox katartikdir ”dedi Provis.\nHəqiqətən, klinik ədəbiyyat bir çox faydasını göstərən araşdırmalarla doludur ifadəli sənət heykəltəraşlıq kimi. Köməkçi bir mütəxəssis olaraq birlikdə çalışdığım kişiləri fərdi böyüməyə aparan yolda yaradıcı tərəflərinə toxunmağa təşviq etməyə çalışdım.\nİndi Channing Tatum əsərlərini ictimaiyyətlə bölüşdüyünə görə bəlkə də daha çox oğlan onun rəhbərliyini təqib edib bu fəaliyyətdə iştirak edəcək?\nBir parçalanmadan keçəndə, öhdəsindən gəlmək üçün nə etdiniz? Heykəltəraşlıq kimi bir fəaliyyət düşünərdinizmi? Şərhlərinizi aşağıda paylaşın.\ntatum cinsi oriyentasiya\nƏqrəb və xərçəng dostları\nbayquş və saat mənası\nTeodor Ruzveltin prezident kimi həyata keçirdiyi işlər


Türk Şurası – şərq Naxçıvanından qərb Budapeştinə uzanan qardaşlıq və birlik yolu – Boyukmillet.com\nÇərşənbə axşamı , 28 İyul 2020\nHome » Siyasət » Türk Şurası – şərq Naxçıvanından qərb Budapeştinə uzanan qardaşlıq və birlik yolu\nTürk Şurası – şərq Naxçıvanından qərb Budapeştinə uzanan qardaşlıq və birlik yolu\n02 Oktyabr 2019 Siyasət\nBoyukmillet.com AZƏRTAC-a istinadən xəbər verir ki, oktyabrın 15-də Bakıda Türkdilli Dövlətlərin Əməkdaşlıq Şurasının (Türk Şurası) 7-ci Zirvə Görüşü keçiriləcək. Bu tədbir özündə bir sıra mühüm məqamları ehtiva edir. Əvvəla, xüsusi qeyd etməliyik ki, bu il Türkdilli Dövlətlərin Əməkdaşlıq Şurasının təsis olunmasının birinci yubileyi tamam olur. Tərəflər ötən 10 ildə Türkdilli Dövlətlərin Əməkdaşlıq Şurasının əsasını qoyan Naxçıvan Sazişinin şərtlərinə uyğun olaraq təşkilatın inkişafı üçün böyük səylər göstəriblər. Sıralarını getdikcə genişləndirən Türk Şurasının Naxçıvanda təsis olunması və ilk yubileyini Bakıda keçirməsi sözsüz ki, ölkəmiz, eləcə də hər bir azərbaycanlı üçün qürurvericidir.\nHazırda Bakı Zirvəsinə ciddi hazırlıq işləri aparılır. Həm təşkilatın İstanbulda yerləşən katibliyi, həm Zirvəyə ev sahibliyi edəcək Azərbaycan, həm də TDƏŞ üzvləri Türk Şurasının fəaliyyətində baş verən canlanmanın dinamizmini qorumaqda maraqlıdırlar. Təşkilatın yubileyini tərənnüm edəcək Bakı Zirvəsində gözlənilən mühüm siyasi məqamlar var. Budəfəki görüşdə Özbəkistan Prezidenti Şavkat Mirziyoyevin və Macarıstan Prezidenti Yanoş Aderin iştirakı xüsusi qeyd edilməlidir. Mövzunun davamı olaraq daha iki faktı söyləmək yerinə düşər. Naxçıvan Sazişinin Özbəkistan Respublikası tərəfindən ratifikasiyası sentyabrın 14-də tamamlanıb. Digər önəmli məsələ isə sentyabrın 20-də Türkdilli Dövlətlərin Əməkdaşlıq Şurasının Budapeşt şəhərində ofisinin açılış mərasiminin keçirilməsidir. Bu tədbirdə TDƏŞ-in, Azərbaycan, Türkiyə, Qazaxıstan və Qırğızıstanın nümayəndə heyətləri, bu ölkədə akkreditə olunmuş diplomatik korpusun təmsilçiləri, macar rəsmiləri, yerli ictimaiyyət nümayəndələri, türkoloq alimlər, adıçəkilən ölkələrin diaspor üzvləri və digər qonaqlar iştirak ediblər.\nTürkdilli Dövlətlərin Əməkdaşlıq Şurasının katibliyi həm Özbəkistanın Türk Şurasına qəbul olunması, həm də Macarıstanda təşkilatın ofisinin açılması ilə bağlı bəyanat yayıb. Eləcə də TDƏŞ üzvləri hər iki hadisəni yüksək dəyərləndiriblər. Bütün bəyanatlarda əminliklə ifadə olunub ki, təşkilatın sıralarının genişlənməsi getdikcə artan əməkdaşlığa mühüm təkan verəcək.\nÖzbəkistan hər zaman türk dünyasının, habelə böyük İpək Yolu boyunca yerləşən qədim Səmərqənd, Buxara və Xivə şəhərləri ilə türk-İslam tarixinin iqtisadi və mədəni beşiyi olan mərkəzlərdən biri olub. Bu ölkə zəngin milli və tarixi irsi ilə dünya sivilizasiyasına böyük töhfələr verib. Bu gün Özbəkistan “coğrafi mərkəz” olaraq artan imkanları ilə yalnız qardaş ölkələr üçün deyil, bütün bölgə üçün yeni inkişaf mərhələsi təqdim edir. Qardaş Özbəkistan kimi Avropada mühüm coğrafi mövqelərə sahib olan Macarıstan da Avropada əhəmiyyətli geosiyasi mövqeyə və əlaqələrə sahibdir. Özbəkistan və Macarıstanın Türk Şurası evinə daxil olması yaxın gələcəkdə hər iki ölkənin sərhəd qonşularının da bu təşkilatda birləşmək istəklərinin ortaya çıxaracağını deməyə əsas verir. Bəli, hazırda Türk Şurası varlığına əzəmət verən şərq Naxçıvanından qərb Budapeştinə uzanan qardaşlıq və birlik yoludur.\nBeləliklə, əvvəlcə Türk Şurasının açıq hədəflərinə nəzər yetirək:\n-Türk dünyasının siyasi və mədəni inteqrasıyasına nail olmaq;\n-Təşkilata üzv ölkələr arasında ticarət dövriyyəsini genişləndirmək;\n-Qarşılıqlı olaraq səmərəli biznes və sərmayə mühiti yaratmaq;\n-Turizmi kompleks şəkildə inkişaf etdirmək və s.\nÖtən on ildə yuxarıda sadaladığımız fəaliyyət istiqamətləri barədə əhəmiyyətli bir inkişaf yolu qət olunub. İndi də Türk Şurasının fəaliyyət strategiyasında əldə olunan bir sıra uğurlardan bəhs etmək yerinə düşərdi:\n– Türk Şurasının 2014-cü ildə başladığı “Modern İpək Yolu güzərgahı” turistik layihəsi hazırda uğurla davam edir;\n– 2017-ci il fevralın 22-də Ankarada Türkdilli Dövlətlərin Əməkdaşlıq Şurası və Hoca Ahmet Yesevi Beynəlxalq Türk-Qazax Universitetinin birgə təşkilatçılığı ilə “Xocalı soyqırımı, bəşəriyyətə qarşı cinayətlər və terrorizm” mövzusunda beynəlxalq konfransın mahiyyətini yüksək dəyərləndiririk. Bu konfransda Azərbaycanın və Türkiyənin hökumət nümayəndələri, səfirlər, deputatlar, Ankarada fəaliyyət göstərən beynəlxalq təşkilatların təmsilçiləri, görkəmli alimlər, elm və mədəniyyət xadimləri iştirak ediblər. Dünyanın aparıcı KİV-ləri “Xocalı soyqırımı, bəşəriyyətə qarşı cinayətlər və terrorizm” mövzusunda beynəlxalq konfransın təşkil edilməsinin əhəmiyyətini Azərbaycan diplomatiyasının böyük uğuru kimi dəyərləndirdi. Bu konfrans Xocalı soyqırımı barədə beynəlxalq təşkilatın ilk tədbiri kimi tarixə düşüb;\n-2019-cu il mayın 17-də Qazaxıstan Respublikasının Nur-Sultan şəhərində Azərbaycan Respublikası Sahibkarlar (İşəgötürənlər) Təşkilatları Milli Konfederasiyasının (ASK) və Türkdilli Dövlətlərin Əməkdaşlıq Şurasına üzv dövlətlərin ticarət-sənaye palatalarının iştirakı ilə Türkdilli Dövlətlərin Ticarət və Sənaye Palatası təsis edilib;\n-ABŞ-ın Nyu-York şəhərində türkdilli diasporların potensialının təkmilləşdirilməsi üzrə təlim proqramı təşkil edilib. Proqram Azərbaycan Diasporla İş üzrə Dövlət Komitəsinin təşkilatçılığı ilə həyata keçirilib. Türkdilli Dövlətlərin Əməkdaşlıq Şurasına üzv ölkələrin diaspor qurumlarının təqdimatı olub;\n-Oktyabrın 26-da Beynəlxalq Türk Akademiyasının təşkilatçılığı ilə Qazaxıstan Respublikasının Ankaradakı səfirliyində Naxçıvan Sazişinin 10 illiyi münasibətilə geniş tədbir və Qazaxıstanın sabiq Prezidenti Nursultan Nazarbayev haqqında “Türk inteqrasiyasının arxitektoru” kitabının təqdimatı keçirilib.\nYuxarıda sadaladığımız faktlar sırasına Türk Şurasının Zirvə görüşlərində qəbul olunan tarixi qərarları, onların icrası istiqamətində görülən işləri, perspektivdə dayanan layihələrin həlli yolunda aparılan müzakirələri, eləcə də təşkilatın aidiyyəti qurumlarının birgə iclaslarını və təşkilata aid digər tədbirləri də əlavə edə bilərik.\nQeyd etmək lazımdır ki, Azərbaycanın Türkdilli Dövlətlərin Əməkdaşlıq Şurasına üzv ölkələrlə ticarət dövriyyəsi 2018-ci ildə 29 faiz, bu ilin yanvar-iyul ayı ərzində isə 32 faiz artıb. Əminliklə deyə bilərik ki, bu dəfə Bakıda keçiriləcək, türkdilli dövlətlərdə kiçik və orta sahibkarlığın inkişafına həsr olunacaq biznes forum daha mühüm məsələləri müzakirə edəcək.\nPrevious SOCAR-ın timsalında dövlətə qarşı çirkin kampaniya – əslində nə baş verir? – ŞƏRH\nNext “AzeSERT HALAL” və “Marja” tandemi “Payım”dan nə istəyir?- Qərəzin kökündə duran səbəblər…


“Pensiya haqqında qanunvericiliyə, vergi və gömrük məcəllələrinə edilən dəyişikliklər öz töhfəsini verəcək” - HADI RƏCƏBLİ - Günün Səsi "Pensiya haqqında qanunvericiliyə, vergi və gömrük məcəllələrinə edilən dəyişikliklər öz töhfəsini verəcək" - Günün Səsi\n“Pensiya haqqında qanunvericiliyə, vergi və gömrük məcəllələrinə edilən dəyişikliklər öz töhfəsini verəcək” - HADI RƏCƏBLİ\n25 Dekabr 2017 12:30\nAzərbaycanda dayanıqlı inkişaf proqramının uğurlu icrası məqsədi ilə Azərbaycan parlamentində bu yaxınlarda “İşsizlikdən sığortalanma haqqında” qanunun qəbul edilməsi, pensiya haqqında qanunvericiliyə, vergi və gömrük məcəllələrinə edilən dəyişikliklər öz töhfəsini verəcək.\nGununsesi.info xəbər verir ki, bunu Milli Məclisdə “Dayanıqlı inkişaf məqsədlərinə nail olunmasında parlanmentin rolu” mövzusunda keçirilən konfransda parlamentin Əmək və sosial siyasət komitəsinin sədri Hadı Rəcəbli deyib.\nOnun sözlərinə görə, ölkə başçısının həyata keçirdiyi siyasət nəticəsində qəbul edilən dövlət proqramları və layihələri məhz dayanıqlı inkişafın təmin olunmasına xidmət edir: “Bu gün dünyadan Azərbaycan prezidentinin brendi hesab edilən ASAN xidmət və bunun bazasında yaradılan ABAD elə dediyimiz proqrama öz töhfəsini verən amillərdəndir. Bundan əlavə, işsizliyin azaldılması, sosial təminatı az olan ailələrə ünvanlı yardımlar verməsi və bu yardımların artıq istiqaməti dəyişdirilərək kiçik ailə biznesinə yönəldiməsinə başlanılıb. Bu da dayanıqlı inkiişafın təmin olunmasına xidmət edəcək. Bundan əlavə, turizm sahəsində də müəyyən işlər görülməkdədir. “Turizm haqqında “qanun hazırda tamamilə yenidən hazırlanıb müzakirəyə çıxarılma mərhələsindədir”.\nO əlavə edib ki, ölkə əhalisinin sosial-iqtisadi vəziyyətinin yaxşılaşdırılması istiqamətində real proqramlarla bağlı qanunvericilik bazasının da təkmilləşdirilməsi istiqamətində işlər görülüb və görüləcək.\nPrevious Vergilər Nazirliyindən\nNext FHN əhaliyə müraciət etdi


7 saylı internat məktəbinin direktoru kimdir?\n23 May 2014 17:07 (UTC+04:00)\n“Suraxanı rayonu Əmircan qəsəbəsində yerləşən 7 saylı internat məktəbinin xəsarət alan 7 yaşlı Nahid Cavadovun döyülərək, yaxud yıxılaraq xəsarət alması barədə hazırda Təhsil Nazirliyinin təşkil etdiyi xüsusi komissiya araşdırmalarını davam etdirir. Komissiya işini başa çatdırdıqdan sonra bu barədə mətbuata məlumat veriləcək”.\nTəhsil Nazirliyinin QHT-lərlə və KİV-lə iş üzrə sektorunun müdiri Cəsarət Valehov Teleqraf.com-a belə deyib.\nQeyd edək ki, açıqlama və məlumatlarda məktəbin direktorunun müxtəlif ad-soyadla göstərilməsi oxucularda çaşqınlıq yaradır. İnternata Afaqət Əsgərova, yoxsa Qabilə Bağırovanın rəhbərlik elədiyini aydınlaşdırmaq üçün Teleqraf.com kiçik araşdırma aparıb.\nTəhsil Nazirliyinin edu.gov.az saytında Dövlət Proqramının əhatə etdiyi dövlət uşaq müəssisələri siyahısında məktəbin adı Sağlamlıq imkanları məhdud uşaqlar üçün 7 nömrəli xüsusi internat məktəbi, direktor isə Qabilə Bağırova kimi qeyd edilib.\nSuraxanı rayon icra hakimiyyətinin saytında məktəbin adı 7 saylı internat məktəbi, direktorun adı isə Afaqət Əsgərova kimi qeyd edilib. Suraxanı İH-dən də bu ad-soyad təsdiqləndi.\nTəhsil Nazirliyinin sektor müdiri Cəsarət Valehov 7 saylı internat məktəbi direktorunun adının dəqiqləşdirilməsi ilə bağlı sualı belə cavablayıb: “Çox güman ki, məktəbin direktorunun adı Afaqət Əsgərovadır”.


buz mövsümündə yuri, yeniləmə üçün çoxsaylı imkanları ortaya qoydu, ləğv etmə şansı yoxdur | əyləncə\nBuz Sezonu 2-də Yuri, yeniləmə üçün bir çox imkanı ortaya qoydu, ləğv etmə şansı yoxdur\nYuri on the Sezon 2-də, ehtimal ki, əvvəlki kimi 12 bölümdən ibarət olacaq, baxmayaraq ki, bu barədə heç bir təsdiqləmə olmayıb. Şəkil krediti: Facebook / Yuri On Ice\nYuri on Ice Sezon 2 nə vaxt çıxacaq? İdman anime həvəskarları, Mövsüm 1-in finalını buraxdığı 2016-cı ilin dekabrından bəri Mövsüm 2-nin inkişafı ilə bağlı yenilikləri almaq üçün həvəslə gözləyirlər.\nBu qədər uzun bir boşluqla, bir çox pərəstişkar onsuz da Yuri Buz Sezon 2-də gələcəkdə heç vaxt olmayacağını düşünürdü. Ancaq bir qrup azarkeş, ikinci mövsümün mütləq tamaşaçıların yapon fiqurlu konkisürmə sürücüsü Yuri Katsuki ilə nələrin ola biləcəyini bilmələri üçün gələcəyinə inanır. Onun hekayəsi ilk mövsümdə yeni başladı və tamamlanmaqdan çox uzaqdır.\nTərəfdarlar hələ Yuri on Ice Season 2-nin təsdiqlənəcəyinə və MAPPA studiyasının bu yaxınlarda açıqlama verəcəyinə inamla ümid edirlər. İndi sual budur ki, niyə studiya Mövsüm 2-nin yenilənəcəyini elan etmək üçün çox vaxt alır?\nDoğrudur, azarkeşlər Buz Mövsüm 2-də Yuriyə olan marağını artıq itiriblər, lakin yenilənməsi barədə erkən elanlar əsasən aktyor heyəti və süjetdə bir çox fərziyyə və söz-söhbətə səbəb ola bilər. Ekranın arxasında səssizcə inkişaf edən bir şey olduğuna inanırıq.\nYuri on the Sezon 2-də, ehtimal ki, əvvəlki kimi 12 bölümdən ibarət olacaq, baxmayaraq ki, bu barədə heç bir təsdiqləmə olmayıb. Studiya inkişaf hissələrinə tamamilə səssizdir, azarkeşlər isə bundan sonra nələri görəcəklərini bilmələrini gözləyirlər.\nBuz Mövsümündə Yuri’də əlamətdar müvəffəqiyyətin, Mövsüm 2-nin niyə qaçınılmaz olduğuna və heç vaxt qarşısını almaq mümkün olmadığına inanılır. Kadokawa Ascii Research Laboratories məzmunu və məlumat trend-analitik şirkətinə görə, Yuri on Ice mövsümün ən çox tweetlənmiş animi oldu (1.440.596 tweet topladı). Ən yaxın rəqibi olan voleybol əsaslı anime Haikyu'dan bir milyondan çox tvit var idi !! (348.109 tvit vardı). Çində sosial media saytı Sina Weibo, 2 milyard baxış toplayan Yurinin Buz üzərində hashtagının 130.000 yazısını qeyd etdi.\nCrunchyroll-un ilk açılış mərasimi olan Yuri on Ice, yeddi nominasiya kateqoriyasında mükafat aldı: Ən yaxşı oğlan (Yuri K.), Ən yaxşı animasiya, Ən ürəkaçan səhnə ('Öpüş', 7. hissə), Ən Yaxşı Cütlük (Yuri K.) və Victor), İlin Ən Yaxşı Açılışı, Ən Yaxşı Bağlantısı və Anime. 2017-ci ildə Tokio Anime Mükafatı Festivalında Yuri on Ice İlin Animasiyası: Televiziya kateqoriyasını və azarkeşlərin sorğu verdiyi Anime Fan Mükafatını qazandı. Karakter dizayneri Tadashi Hiramatsu Ən Yaxşı Animator mükafatını qazandı.\nDigər tərəfdən, Buz üstündəki Yuri, Yuri K. ilə Victor arasında eyni cinsli romantik münasibətlər qurduğu üçün tərifləndi. Tənqidçilər tərəfindən vurğulanan məqamlar arasında yeddinci hissədə açıq bir öpüşmə, onuncu hissədə qızıl üzük mübadiləsi (evlilik və ya nişan olduğunu göstərir) və Yuri, on ikinci hissədə ortaqlığına son verməyə təklif etdikdə Viktorun göz yaşları var. Öpüş, 2016-cı ildə ən ürəkaçan səhnə üçün Anime mükafatını qazandı. Onuncu hissədəki üzük mübadiləsi, anime-də belə bir əlaqənin ilk dəfə təsvir olunduğu hesab olunur. Çoxları üzük mübadiləsini 'serialın ən yaxşı səhnəsi' adlandırdı.\nYuri-də Buz Mövsüm 2-nin süjetini proqnozlaşdırmaq çətindir. Bununla birlikdə, bəzi pərəstişkarlar, Viktorun hazırda Yuri üçün bir mentor kimi çıxış etməsinə baxmayaraq növbəti Grand Pix hadisəsi zamanı pərəstişkarlarının nisbətləri ilə rəqabətə başlaya biləcəyinə inanırlar. Anime həvəskarlarının bir məzhəbi, uzun gecikmə səbəbi ilə bir qədər boşluq ola biləcəyinə inanır.\nYuri on Ice Season 2-nin rəsmi buraxılış tarixi yoxdur. Anime seriyasında ən son yenilikləri almaq üçün Everysecondcounts-themovie-yə baxın.\nHəmçinin oxuyun: The Rising of the Shield Hero: Yaradıcılar Mövsüm 2 & 3-də işləyirlərmi?\nmelissa benoist hamilə\nparis hilton öldü\nson krallıq sezonu 4 fragmanı\nRose McGowan, abortu dəstəklədiyini, doğum nəzarəti uğursuz olduqda bir dəfə olduğunu söylədi\nWentworth Sezon 8 spoiler: The Freak'in geri dönməsi rəsmi olaraq niyə təsdiqlənir\n'Mad Men' blackface epizodu başlıq kartı xəbərdarlığını daşıyacaq\nShrek 5: NBCUniversal yeni konsepsiya tələb edir, personajlar və digər dəyişikliklər haqqında daha çox məlumat əldə edin\nŞəhər Inkişafı Sağlamlıq Hüquq Və Idarəetmə Texnologiya Siyasət Enerji Və Çıxarıcı Maddələr Sosial / Cinsi Sənət Və Mədəniyyət Maliyyə Idman Təhsil Yumaq Iqtisadiyyat Və Iş Aqro Meşə Təsərrüfatı Blog


Bakıda bir ailəni zəhərləyib öldürən kimdir - Müdhiş iddia\n30 Oktyabr 2014 09:10\nBakıda iki nəfəri zəhərləyərək öldürməkdə təqsirli bilinən Astara sakini, 59 yaşlı Aydın Qəhrəmanova ömürlük həbs cəzası verilib.\nA.Qəhrəmanov Bakı sakini Aidə Yəhyayeva və onun qardaşı qızı Samirəni qurğuşunla zəhərləyib öldürməkdə təqsirləndirilib.\nA.Qəhrəmanovla bağlı Axar.az-a daxil olan xəbərdə bildirilir ki, qurğuşun təkcə Aidə və Samirəni yox, onun özünü də zəhərləyib.\nMəlumata görə, məhbus uzun müddət müalicə olunub. Xəstəxanadan çıxandan sonra qeyri-rəsmi nikahda yaşadığı Aidənin də qurğuşundan zəhərləndiyini görüb. Lakin Aidə və Samirənin həyatını xilas etmək mümkün olmayıb.\nBundan sonra Türkiyədə yaşayan Nazilə Yəhyayeva bacısının öldürülməsi iddiası ilə məhkəməyə müraciət edərək Qəhrəmanovu həbs etdirib. A.Qəhrəmanov deyib ki, buna qədər Yəhyayevlər ailəsində Aidənin digər yaxınları da qurğuşundan zəhərlənərək ölüblər. Üstəlik, onları öldürmək niyyəti olsaydı, özü də zəhərlənməzdi.\nMəhkum baş verən hadisəni Aidə ilə birlikdə tikdirdiyi mənzillə əlaqələndirib. Deyib ki, Aidənin digər bacısı İndira evə sahiblənmək üçün hamını zəhərləyib. Ancaq istintaqın yekununda məhkəmə ona ömürlük həbs kəsib. A.Qəhrəmanov ölkə başçısı, baş prokuror, ombudsmana müraciət edərək kömək istəyib. O, hökmü ədalətsiz hesab edir və özünü günahsız sayır.\nQeyd edək ki, bu iş üzrə əvvəlcə Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanıb. Aydın Qəhrəmanov 2013-cü il avqustun 27-də həbs edilib və barəsində Cinayət Məcəlləsinin 120.2.5-ci (tamah məqsədi ilə və ya sifarişlə, habelə zərərçəkmiş şəxsin orqanlarından və ya toxumalarından istifadə etmək məqsədi ilə adam öldürmə) və 120.2.7-ci (iki və ya daha çox şəxsi öldürmə) maddələri ilə ittiham irəli sürülüb.\nQeyd edək ki, nə istintaq zamanı, nə də məhkəmə prosesində Aydın Qəhrəmanov ona elan olunmuş ittihamlarla razılaşıb. O, heç kimi öldürmədiyini, əksinə, hər iki mərhumun, hətta onun özünün də İndira Yəhyayeva tərəfindən qurğuşun tozu ilə zəhərləndirildiyini bildirib.


Dövlət Komitəsinin sədri Beynəlxalq Miqrasiya Təşkilatının Azərbaycandakı Nümayəndəliyinin rəhbərini qəbul edib - XƏBƏRLƏR-www.idp.gov.az\n556 -----GörüşlərTədbirlərMətbuat xidmətinin məlumatıNəşrlər\nGörüşlər 13 May, 2019\nDövlət Komitəsinin sədri qonağı ölkəmizdə fəaliyyətə başlaması münasibəti ilə təbrik edib. Ermənistan-Azərbaycan, Dağlıq Qarabağ münaqişəsi, onun nəticəsində yaranmış humanitar problemlər barədə Vladimir Georgiyevə ətraflı məlumat verilib. Bildirilib ki, münaqişə 1 milyon 200 mindən çox qaçın və məcburi köçkünün doğma yurd-yuvasını tərk etməsinə səbəb olub və ölkəmiz ciddi sınaqlarla üzləşməli olub. Bununla belə, Azərbaycan dövləti mənəvi, fiziki və maddi məhrumiyyətlərə məruz qalan şəxslərin problemlərinin həllini daim diqqət mərkəzində saxlayır. Bu məsələ Prezident İlham Əliyevin sosial siyasətininin prioritetlərindəndir.\nQaçqınların və məcburi köçkünlərin mənzil-məişət şəraitinin və maddi təminatının yaxşılaşdırılması ilə bağlı Azərbaycanda görülən işlərin miqyası çox genişdir. Bu sahədə Birinci vitse-prezident xanım Mehriban Əliyevanın və onun rəhbərlik etdiyi Heydər Əliyev Fondunun mühüm xidmətləri vardır.\nDövlət Komitəsinin sədri ölkəmizdəki qaçqın və məcburi köçkünlərə humanitar yardım göstərilməsi ilə bağlı beynəlxalq təşkilatların fəaliyyətindən də söz açıb. Bu istiqamətdə BMqT-nin icra etdiyi layihələrin əhəmiyyəti qeyd edilib və minnətdarlıq bildirilib. BMqT-nin Azərbaycandakı Nümayəndəliyinin rəhbəri Vladimir Georgiyev səmimi qəbula görə təşəkkür edib, Dövlət Komitəsi ilə əməkdaşlığı bundan sonra da genişləndirmək üçün səylərini əsirgəməyəcəyini vurğulayıb.


ŞAYƏLƏR QARŞISINDA İSLAMIN MÖVQEYİ\n[ Müxtəlif / 9600 dəfə baxılıb ]\nHər ilahlıq və Rəbbllik iddiasında olandan daha böyük və çox böyük olan Allaha həmd olsun! O, hər şeyin Rəbbi, Məliki, və Xaliqidir. O, ucaların ucasıdır. Şəhadət edirik ki, Ondan başqa ibadətə və itaətə layiq haqq məbud yoxdur. O, Təkdir və şəriki yoxdur. Gizli və açıqda nə varsa hər şeyi biləndir. Hər müsibəti və hər çətinliyi aradan qaldıra biləndir. Ona həmd edirik. O, hər cür qüsur və nöqsandan uzaqdır. Kainatda Ondan başqa yardım edəcək, ibadətə və itaətə layiq haqq məbud, dərdlərin deyiləcəyi Hakim, Rəbb yoxdur. Şəhadət edirik ki, peyğəmbərimiz Məhəmməd ibn Abdullah (s.a.v) Onun qulu və seçilmiş elçisidir. O, Rəbbinin risalətini təbliğ etmişdir. Azmamış və doğru yoldan çəkilməmişdir. Allah Ona, Ailəsinə, Səhabələrinə və Qiyamət gününə qədər Onun seçkin yolu ilə gedənlərə xeyir-dua etsin.\nEy Allahın qulları! Nəsihətlərin ən xeyirlisi insanların Rəbbi Allahın (s.t) nəsihətidir.\n(Ey müsəlmanlar!) Biz sizdən əvvəl kitab verilənlərə də, sizə də Allahdan qorxmanızı tövsiyə etdik.…” (ən-Nisa surəsi, 4/131. )\nAllahdan layiqincə qorxun! Ondan layiqincə qorxxanlara fitnələrdən qorunma və müsibətlərdən xilas vardır. Qays ibn Həbib belə deyir: “Təqva ilə fitnələrdən çəkinin.”\nEy müsəlmanlar!.. Allah (s.t) insanı yaratdığından bəri qüvvələr arasında müharibə vardır. İnsanlığın dərinliklərini hədəfə alan və insanlığın təbiətnə təsir edən bir müharibə... Müharibə və böhranların, fəlakət və çətinliklərin öldürücü silahları ilə insanı hədəfə alması ilə yanaşı hadisələr və fəlakətlər arasında inkişaf edən, dəyişikliklərdə artan gizli müharibə vardır. Bu müharibə daha zərərli və daha öldürücüdür. Çünki, insanın daxili aləmini, dəyərlərini və inkişafını hədəfş alır. Bu çirkin müharibənin nə olduğunu bilirsinizmi? Bu şayiə və böhtanlar müharibəsidir!!!\nŞayiə, mənəvi müharibələrin ən təhlükəlisi, hətta ən dağıdıcısıdır. Cəmiyyətlər üçün təhlükəli olan bu müharibə, beynəlxalq və ictimai təhlükə sayılsa, səhv olmaz. Bu məsələ mütləq araşdırılmalı və həll edilməli, ona qarşı çıxılmalı, kökündən dəyişdirilməsi üçün tədbir görülməli, insanlar ondan çəkindirilməli, ona səbəb olan amilləri aradan qaldırmaq üçün həmrəy davranılmalıdır. Elə edilməlidır ki, bu müharibə fərdlərin xilasının, cəmiyyətlərin etibarlılığı və sabitliyinin, xalqların və sivilizasiyaların əsasını təşkil edən ümmətin mənəviyyatını yox etməsin.\n“Möminlər arasında (onları nüfuzdan, hörmətdən salmaq məqsədilə) pis söz yaymaq istəyənləri dünyada və axirətdə şiddətli bir əzab gözləyir.\nHamının əməlini, yayılan şayiələrin, atılan böhtanların doğru olub-olmadığını)…” (ən-Nur surəsi, 24/19. )\nİslam, xəbərlərin nəql edilməsində doğruluğun araşdırılmasına və bundan əmin olmağa təşviq etmişdir. Allah (s.t) belə buyurur:\nİnsanın Allah (s.t) qarşısında məsul olduğunu və hər şeydən hesaba çəkiləcəyini bildirmişdir.\nDigər bir surədə isə belə buyurur:\n“(Ey insan!) Bilmədiyin bir şeyin ardınca getmə (bacarmadığın bir işi görmə, bilmədiyin bir sözü də demə). Çünki, qulaq, göz və ürək-bunların hamısı (sahibinin etdiyi əməl, dediyi söz barəsində) sorğu-sual olunacaqdır.”\n(əl-İsra surəsi, 17/36. )\nŞayiələr, müsəlmanlar haqqında pis zənn bəsləməyə əsaslanır. Allah (s.t) belə buyurur:\nRəsulullah (s.a.v) belə buyurur:\n“Zənndən çəkinin, çünki, zənn, sözün ən yalanıdır.”\n(əl-Buxari. Muslim. )\nİslam öz mənsublarına məsuliyyətsiz danışmağı, hər şayiə zamanı düşüncəsiz hərəkət etməyi, insanların ardınca düşməyi və hər sözü doğru hesab etməyi qadağan etmişdir.” Yenə Rəsulullah (s.a.v) belə buyurur:\n“İnsana günah kimi kifayətdir” deyə buyurur. (Muslim)\nİftiraçılara, böhtançılara və şayiələri yayanlara mane olmaq, şayiə çıxaranların və yalan xəbər sahiblərinin qarşısını almaq üçün Peyğəmbər (s.a.v) Əl-Buxarinin “əl-Ədəbu-l-Mufrad” adlı əsərində Əsma binti Yeziddən (r.a) rəvayət etdiyi bir hədisdə belə buyurur:\n“Aranızda ən pis olanını deyimmi?”\nEy Allahın qulları! Şayiələr yayan insan pis xüsusiyyətli, xəstə və azğın fikirlidir. Onun insanlığı yoxdur və dini duyğuları zəifdir. Saxtakarlıq daxilinə işləmişdir. O, qəzəblənib, əziyyət verməkdən narahat olmaz. Fitnəkar və qatildir, yer üzündə pozğunluq törədir. Ölkələr və insanlar üçün fitnə çıxarır. O zəhərli bir orqana bənzəyir və odun samanı yandırdığı kimi yandırır. Buqələmun kimi rəng dəyişdirir. Zəhərli ilan kimi zəhərini qusur. İşi yalnız pozğunluq və iftira, pislik və qara yaxmaqdır. Bütün bunlar onun adətidir. O hər zaman ara qızışdırmaqda davam edir. Yalandan əl çəkmir. Başqası haqqında söz uydurmağı bir kənara qoymur. Pis dildən və ya qələmdən pis niyyətlə çıxan şayiə səbəbilə nə qədər insan zərər gördü. Bu İslam ümmətinin yarasının sirridir.\nOnların bir qismini təkzib etdiniz, bir qismini isə öldürdünüz (Zəkəriyya və ya Yəhya kimi)” (əl-Bəqərə surəsi, 2/87. )\nİsa (a.s) Onun və anasının haqqında deyilən şayiələr şübhə yaymışdır.\nBiz pisliyi və biabırçılığı (zinanı) ondan sovuşdurmaq üçün belə etdik. O, həqiqətən, Bizim sadiq bəndələrimizdəndir!”\n(Yusuf surəsi, 12/24)\nHidayət Peyğəmbərinin (s.a.v) təmiz həyatı da, şayiələr və onlara qarşı olan davranışları gözəl örnəkdir. Onun mübarək dəvəti hələ başlanğıcda bir çox şayiələrə məruz qalmışdır. Sehrbazlıq və dəlilik, yalançılıq və kahinliklə günahlandırılmışdır. Kafirlər və nifaq salmağa vərdiş etmiş münafiqlər Rəsulullahın (s.a.v) dəvəti əleyhinə iftira və batil töhmət uydurmaqda hər cür üsuldan istifadə etdilər. Bunların ən məşhuru isə ifq hadisəsidir. Bu hadisə, şayiələrin pis cəhətlərini ortaya çıxarmışdır. Şayiə, iftira və böhtanlar Peyğəmbərin (s.a.v) təmiz evini və Allah (s.t) dərgahında insanların ən dəyərlisi Məhəmməd peyğəmbərin (s.a.v), Əbu Bəkr (r.a), Aişə (r.a) və Safvan ibn Muattılin (r.a) namusunu hədəfə almışdı. Bu şayiələr, Mədinədə müsəlmanları tam bir ay narahat etdi. İslam cəmiyyəti bu iftiranın oduna yandı. Vicdanları sızlayır, şayiələr onları üzürdü. Əgər Allahın (s.t) yardımı olmasaydı, bu şayiələr hər şeyi məhv edəcəkdi.\nNəhayət bu çirkin faciəyə son qoymaq və müsəlmanlara şayiələr qarşısında necə hərəkət edəcəklərini bildirən vəhy nazil oldu:\n“Məgər siz onu eşitdiyiniz zaman: “Bizə bunu (bu yalanı) danışmaq yaraşmaz. Aman (Allah)! Bu, çox böyük bir böhtandır!” - deməli deyildinizmi? Allah sizə öyüd-nəsihət verir ki, əgər möminsinizsə, bir daha belə şeylər etməyəsiniz. ” (ən-Nur surəsi, 24/16-17)\nAişə (r.a) bir ay ağladı və gözünə yuxu getmədi. Sonda Allah (s.t), yeddi qat səmanın üzərindən Onu təmizə çıxardı. Allah Ondan razı olsun və Onu da razı etsin. Ey Allahın qulları! Bu şayiələrdən biri də Rəsulullahın (s.a.v) ölümünü fürsət bilən kafirlərin və münafiqlərin yaydığı şayiələrdir. Onlar “Artıq İslamın sonu çatdı və bir daha mövcud olmaz” şəklində şayiələr çıxararaq, müsəlmanlara qarşı psixoloji mübarizəyə başladılar. Bu, bəzi səhabələrə təsir etmişdi. İnsanlar çaşıb qalmışdılar. Nəhayət Allah (s.t) Əbu Bəkr əs-Siddiqi (r.a) ortaya çıxardı və ümmətə doğrunu xatırladaraq şayiələrə son qoydu.\n“Muhəmməd ancaq bir peyğəmbərdir. Ondan əvvəl də peyğəmbərlər gəlib-getmişlər. Əgər o, ölsə və ya öldürülsə, siz gerimi dönəcəksiniz? (Dininizdən dönəcək və ya döyüşdən qaçacaqsınız?) Halbuki geri dönən şəxs Allaha heç bir zərər yetirməz. Lakin Allah şükür edənlərə mükafat verər.”\n(Ali İmran surəsi, 3/144 )\nEy Məhəmməd Ümməti! Şayiələr, cəmiyyətin sabitliyinə qarşı işlənmiş günahdır. Şayiə çıxaran dini, cəmiyyəti və ümməti qarşısında günahkardır. Bu ümmət arasında qarışıqlıq və təhlükə yaradır. Bu hətta narkotik maddə qaçaqçılığından da təhlükəli ola bilər. Onların hər ikisinin hədəfi insandır. Lakin, insan mənəviyyatını hədəf almaq daha təhlükəlidir. Şayiələri həqiqət kimi qəbul edənləri gördükdə insan təəssüf edir. Onlar xəbər kanalları və şübhəli internet səhifələri qarşısında saatlarla otururlar. Göz və qulaqlarını, qəlblərin dinləməkdən diksinəcəyi və inanan nəfslərin gördükdə narahat olacağı batil şayiələrlə pozurlar. Şayiələri yayan o qorxaq yarasalar da, beynəlxalq missioner lobbisinin əlində İslam ümmətinin sabitliyinə qarşı istifadə edilən bir vasitə olduqlarını bilməzlər. Onlara baxmağa alışanlar dinlərini, dünya və axirətlərini itirməkdən qorxsunlar. Haqqı batilə qarışdırıb doğru yoldan azmaqdan çəkinsinlər. İslam əhli olaraq bizlərə sabit dəyərlərimizdən azmaq, qənaətlərimizin sarsılması və uydurma şayiələrə aldanıb alimlərimizdən və böyüklərimizdən biri haqqında haqsız zənn bəsləmək heç bizlərə yaraşarmı? Bəs bizim ağlımız və fikrimiz necə oldu? Hər şeyi dedi-qodular səviyyəsində dəyərləndirdikdə dinimiz və imanımız harada qaldı? əz-Zəhəbi ? belə deyir:\n“Hər alimin sözündən yalnız bir xətadan və ya insanların onun haqqında dediklərinə görə imtina etsəydik, heç bir insan bizimlə qalmazdı. İstəkdən və nizamsızlıqdan Allaha sığınırıq.”\nEy Allahın qulları! İslam dininə, onun sabitliyinə və İslam cəmiyyətinə qarşı yeridilən bu mübarizənin təhlükəsini bu şəkildə anlayırıq. Həmin mübarizəyə qarşı çıxmaq, cəmiyyətdə olan birliyi və fərdlərarası həmrəyliyi yox etməməsi üçün şayiə mikrobunun kökünü kəsmək lazımdır. Ümmətin alimlərinə, dəvətçilərinə, elm adamlarına və gənclərə böyük məsuliyyət düşür.\nÇünki, onlar hədəfə alınır. Onlar da çəkişmələrin ölçüsünü dərk etməli, bunların mövcudluğuna və yayılmasına imkan verməməlidirlər. Araşdırma və xəbərlərin doğruluğundan əmin olmağa çalışmalı, batil şərhlərə müraciətdən, şübhələrə düşməkdən uzaq olmalıdırlar. Həmçinin, şayiələrdən uzaq olaraq hadisələrə elm və bəsirətlə baxmalıdırlar. Quran və Sünnəyə bağlı olmalı və fitnələr anında keçmiş alimlərin davranışını örnək almalıdırlar. Ümmət, onun sabitliyi və ictimai nizamı üçün bu dağıdıcı təsirləri aradan qaldırmaqda məsuliyyət daşıyır. Bu eyni zamanda ailənin, məscidin, məktəbin və kütləvi informasiya vasitələrinin vəzifəsidir. Şüurlandırma ilə işə başlayaraq imanı qorunmağı gücləndirmək, həqiqətləri araşdırmaq və yaymaq lazımdır. Xüsusilə böhran anlarında sözləri nəql edərkən və xəbərləri yayarkən diqqətsiz davranılmamalıdır. İnsanlar qorxudulub narahat edilməməli, izahlarda hədd aşılmamalıdır. Hadisələr və dəyişən vəziyyətlər zamanı sivil dialoq üçün saxtakarlıq etmədən səmimiyyətlə və şəffaf şəkildə mənəviyyatı gücləndirib, qorxu və zəiflikdən uzaq olaraq elmi metod işlənilməlidir. Allah (s.t) belə buyurur:\n“O kəslər ki, xalq onlara: “Camaat (Əbu Süfyan və tərəfdarları) sizə qarşı (qüvvə) toplamışdır, onlardan qorxun!” - dedikdə, (bu söz) onların imanını daha da artırdı və onlar: “Allah bizə bəs edər. O nə gözəl vəkildir!” - deyə cavab verdilər.\nSonra da Allahın neməti və lütfü sayəsində özlərinə heç bir əziyyət toxunmadan geri döndülər və Allahın razılığını qazanmış oldular. Həqiqətən, Allah böyük mərhəmət sahibidir. Sizi yalnız o şeytan öz dostlarından (guya onların çox qüvvətli olmasıyla) qorxudub çəkindirir. Amma siz onlardan qorxmayın! Əgər möminsinizsə, Məndən qorxun! ” (Ali İmran surəsi, 3/173-175. )\nAllah (s.t) məni və sizləri böyük Quran və Rəsulların Şərəflisinin sünnəsi ilə faydalandırsın. Bu sözümü deyərək, böyük Allahdan (s.t) özüm üçün, sizlər və bütün müsəlmanlar üçün hər günahdan bağışlanma diləyirəm. Sizlər də bağışlanma diləyin və Ona tövbə edin! O, səbir sahibi və bağışlayandır.\nKainatı yaradan və insanları yoxdan var edən Allaha həmd olsun. Şəhadət edirik ki, Allahdan başqa ibadətə və itaətə layiq haqq məbud yoxdur. O, təkdir və şəriki yoxdur. O, neməti bol verəndir. Xeyir-bərəkətlər və ehsan edəndir. Doğruluğu əmr etmiş, yalanları və şayiələri haram qılmışdır. Şəhadət edirik ki, peyğəmbərimiz Məhəmməd (s.a.v), Allahın qulu və Rəsuludur. İnsanların ən xeyirlisidır. Allah Ona, Ailəsinə, əzilət sahibi olan Əshabına, Tabiinlərə və Qiyamət gününə qədər onlara tabe olanlara xeyir-dua etsin, onları mübarək qılsın!..\nEy Allahın qulları! Allahdan layiqincə qorxun…! Bilin ki, dininiz İslam, müsəlman cəmiyyətinin əsasını qorumaq məqsədilə, şayiələrin qarşısını alacaq davranışı müəyyən etmişdir. Dağıdıcılığın və təxribatın qarşısını alacaq maneələri və qoruyucu amilləri qoymuş, təhrik və pozğunluğun davam etməsini, şüurlu və saleh insanların qəflətindən istifadə edərək onlara təsir etməsinin və sağlam binanın uçurulmasının qarşısını alacaq tədbirlər almışdır.\nEy sevimli qardaşlar! Şayiəyə qarşı ilk addım, nəfsləri Allahdan (s.t) qorxu və işlərdə həqiqəti axtarma şəklində tərbiyə etməkdir. Müsəlman hər kəsə qulaq asmamalı, əksinə həqiqəti araşdırmalı və öyrənməlidir. Dəlil və şahid tələb etməlidir. Bu şəkildə o, pərdə arxasında işləyən, hər islahatçı və çalışqan insana qarşı yalan və iftiranı ağızlarında saqqız edən haqsız iddia sahiblərinin yolunu bağlayır.\nƏdalət və insafın bir zərurəti də əqidəmizə və şəriətimizə, İslam dövlətimizə və müsəlmanlara qarşı ortaya atılan batil sözləri və şayiələri, mətbuat vasitəsilə edilən hücumları inkar etməkdir. İslam ölkələri və İslam alimləri haqqında pis danışmaqda məqsəd şəxslər deyil, əksinə onların inancı və metodlarıdır.\nEy Allahın qulları! Allahdan layiqincə qorxaq və Allahın dinini öyrənib, öyrədərək və əməllərimizi düzəldib vəzifəmizi doğru şəkildə yerinə yetirək! Bu gün dünyanın, İslamın və müsəlmanların həqiqəti bilməyə nə qədər də ehtiyacları vardır. Düşmənlərimizə qarşı bir cərgədə birləşək, ümmətimizə və cəmiyyətimizə Allahın (s.t) izni ilə faydalar verən və pislikləri uzaqlaşdıran doğru yolda olaq. Fitnələr qarşısında müsəlmanların əmr və rəhbərlərinə, dəyərli alimlərinə dəstək olaq, pis fikirli iftiraçıların sözlərini qəbul etməyək. Fitnələrin baş qaldırdığı bu zamanda ümmətin gəmisini xilas sahillərinə çıxaracaq, usta rəhbərlərə nə qədər də böyük ehtiyac var... Çünki, gəmini idarə etmək istəyənlər çoxaldıqda gəmi batar. Hər yerdə müsəlmanların vəziyyətlərini düzəltməsini Allahdan (s.t) diləyirik.\nAllahın (s.t) əmr etdiyi kimi Peyğəmbərə (s.a.v) xeyir-dua edin. Allah (s.t) belə buyurur:\nAllah (s.t) bizim də dövlətimiz və ölkəmiz olan Azərbaycanı xətadan, bəladan qorusun! Öz izzətini ölkəmiz üzərindən azaltmasın, daim izzətini dövlətimiz-millətimiz üzərində davam etdirsin və ölkəmizin sabitliyini qorusun! Dövlətimizə, xalqımıza qarşı yönəlmək istəyən xainləri, iftiraları, böhtanları, şayiələri və hücumları dəf etsin və düşmənlərimizi hər zaman, hər an məyus-pərişan və üzüqara etsin! Düşmənlərimizi kor, dostlarımızı isə şad etsin! Allah (s.t) millətimizə hidayət versin! Allah (s.t) bizi əqidəmizdə və mövqeyimizdə həmişə dönməz, sarsılmaz və sabit etsin!!! Amin!!!


2022, 26 İyun, bazar, Bakı vaxtı 02:51\nBağdadda azı iki bomba partlayıb. 50-dən çox adamın öldüyü deyilir.\nÖlənlər arasında qadınlar və uşaqlar var.\nİntiharçı bombanı dəfn mərasimi zamanı partladıb.\nHələ ki, heç bir qrup hücumla bağlı məsuliyyəti öz üzərinə götürməyib.


Günün ulduz falı – 22 yanvar\nQoç – uğursuz gündür. Emosional fon sabit deyil, bir çoxları aqressiv davranışa meyllidirlər. Hisslərini cilovlamağa yalnız kənar tendensiyaların təsirinə qeyri-həssas adamlar nail olacaqlar.\nBuğa – əlverişsiz mərhələ davam edir. Mənfi tendensiyaların təsirini yumşatmağın yolları barədə düşünməyin vaxtıdır. Ulduzlar cari işlərdən daha qlobal məsələlərə keçməyi məsləhət görürlər: planlar nə qədər möhtəşəm, hədəflər nə qədər yüksək olsa, o qədər yaxşıdır.\nƏkizlər – elə bir təklif almağınız mümkündür ki, onu qəbul etməklə həyatanınız köklü şəkildə dəyişə bilər. Bu, bir çox Əkizlər üçün dalandan çıxış yolu olacaq.\nXərçəng – ən yaxşısı bu gün yeni nəyəsə başlamamaqdır. Əgər işlər təxirə salınmamalıdırsa, çox ehtiyatlı olun. Bu gün ətrafdakılarla fikir ayrılıqları yarana bilər. Həyatdan narazılıq sizi düşünülməmiş addımlara vadar edə bilər. Nəsə vacib bir şeyi unutmaq və ya itirmək təhlükəsi var.\nŞir – neqativ tendensiyalar güclüdür. İnsanlar qeyri-obyektiv mülahizələrə, səbirsizliyə və hövsələsizliyə meyllidirlər. Sağlam düşüncəyə zidd olsa belə, hər kəs öz mövqeyində israr etməyə çalışır.\nQız – bütün qarşıdurma və münaqişələr kəskinləşəcək, ailə münasibətləri korlanacaq. Maliyyə mənzərəsi əlverişsizdir. Bu gün sövdələşmələrə getmək, iri bazarlıqlar etmək tövsiyə olunmur. Bundan başqa, təmirə başlamaq, başqa yerə köçmək və daşınmaz əmlakla bağlı sənədləri imzalamaq olmaz.\nTərəzi – gün çox sakit keçəcək. Gözlənilməzliklər planlarınızı pozmayacaq. Çoxdandır əliniz qalxmayan işlərlə məşğul ola bilərsiniz. Dostların əhatəsində istirahət sevinc bəxş edəcək. Yaxınlarınız ideyalarınızı bəyənəcəklər. Əgər təşəbbüs göstərsəniz, dəstək qazanacaq.\nƏqrəb – inadkarlıq nümayiş etdirməklə istədiyiniz hər şeyə nail ola bilərsiniz. Bir çox Əqrəbləri bu gün şəxsi xarakterli xoş sürprizlər gözləyir. Bürcün bir sıra nümayəndələri evlənməyə qərar verəcəklər və buna görə peşman olmayacaqlar.\nOxatan – sövdələşmələr və kommersiya fəaliyyəti üçün əlverişli gündür. Qadınlarla işləmək tövsiyə olunur: onlarla razılığa gəlmək daha asandır. Gün istənlən irimiqyaslı layihələr, o cümlədən başqa yerə köçmək və ya tikinti üçün münasibdir.\nOğlaq – Özünüzü qoruyun. Bu gün xəsarət və xəstəlik təhlükəsi var, xroniki xəstəliklərin kəskinləşməsi mümkündür. Əsassız xərclərdən uzaq durun. Tezliklə pul sizin üçün daha vacib və lazımlı şeylərə lazım olacaq.\nDolça – uğursuz gündür. Siz öz ambisiyalarınız və xırda arzularınıza uyğun hərəkət edirsiniz. Bir çox Dolçalar sonradan peşman olacaqları hərəkətlərə yol verəcəklər. Sizin üçün şirnikdirici şeylərə müqavimət göstərmək çətindir. Kələk gəlməyi və intriqa yaratmağı bacaran adamlara isə sizi idarət etmək çox asandır.\nBalıqlar – asanından tutmuş çətininə qədər müxtəlif məsələlərin həlli üçün əlverişli gündür. Bütün çətinliklərin öhdəsində gələ biləcəksiniz. Üstəlik, seçdiyiniz üsullar səy tələb etməyəcək. Həmkarlarınız və partnyorlarınızla fikir ayrılıqları mümkündür. Lakin hamı sizin nöqteyi-nəzərinizin düzgün olduğunu qəbul edəcək. Sadəcə olaraq, bunun geci-tezi var.


Avtomobili park etmək üstündə sürücüyə atəş açdı - VİDEO - son xeberler\nAvtomobili park etmək üstündə sürücüyə atəş açdı - VİDEO\nRusiyanın Voronej şəhərində baş verən dəhşətli hadisənin görüntülərisosial mediada böyük müzakirələrə səbəb olub. Belə ki, avtomobili park etmək üstündə sürücülərdən biri digərinə travmatik silahdan atəş açıb.\nREN TV-nin məlumatına görə, ayağından yaralanan 57 yaşlı sürücü hüquq-mühafizə orqanlarına müraciət edib. Zərərçəkənin sözlərinə görə, ona atəş açan şəxsi tanımır.\nPolis yoxlamalara başlayıb.\nHadisə Baxılıb: 4111 Tarix: 10 mart 2020\nXətai rayonunda piyadanın vurulması ilə nəticələnən yol qəzası baş verib.. Sonxeber.az "Ölkə.Az"a istinadən xəbər verir ki, Xətai rayonunun Zığ yolu küçəsində Bakı şəhər sakini T.Məmmədov idarə etdiyi "Mitsubishi" markalı avtomobillə hərəkətdə olan zaman yolu keçmək istəyən paytax